Qonşu - Vikisitat\nBaşqalarının qüsurları asanca görülər amma öz qüsurumuz görülməz; adam qonşusunun qüsurlarını ayırd edər, öz qüsurlarını isə qumarda hiylə ilə pərdə saxlayar kimi saxlayar. Qautama Budda\nGülmə qonşuna, gələr başına. Azərbaycan atalar sözləri/G\nQonşu aşı dadlı olar. Azərbaycan atalar sözləri/Q\nQonşu çırağı qonşuya işıq salmaz. Azərbaycan atalar sözləri/Q\nQonşu həmişə bərk xoruldar. Koreya atalar sözləri\nQonşu iti qonşuya hürməz. Azərbaycan atalar sözləri/Q\nQonşu, qonşu, gəl savaşaq. Azərbaycan atalar sözləri/Q\nQonşu qonşu olsa kor qız ərə gedər. Azərbaycan atalar sözləri/Q\nQonşu qonşudan tez durmaq öyrənər. Azərbaycan atalar sözləri/Q\nQonşu qonşunun itini bayatı çağıra-çağıra tapar. Azərbaycan atalar sözləri/Q\nQonşu qonşuya baxar, çanını oda yaxar. Azərbaycan atalar sözləri/Q\nQonşu qonşuynan boğuşdu, qaraçıya fürsət düşdü. Azərbaycan atalar sözləri/Q\nQonşu muncuğunu götürən, onu ancaq gorda taxar. Azərbaycan atalar sözləri/Q\nQonşu paxıl olmasa, bağ çəpəri neylər?! Azərbaycan atalar sözləri/Q\nQonşu payı dolu gələr, dolu gedər. Azərbaycan atalar sözləri/Q\nQonşu payı qarın doyurmaz. Azərbaycan atalar sözləri/Q\nQonşuda bişər, bizə də düşər. Azərbaycan atalar sözləri/Q\nQonşuda qız sevənin ürəyində yağ olmaz. Azərbaycan atalar sözləri/Q\nQonşu ilə mehriban davranmaq istəyirsənsə - ondan borc alma. Ləzgi atalar sözləri\nQonşum sağ olsun, ocağından od verməsin. Azərbaycan atalar sözləri/Q\nQonşum şah, mən də şah. Azərbaycan atalar sözləri/Q\nQonşun tox, sən də tox. Azərbaycan atalar sözləri/Q\nQonşun yoxdursa, gərək özünkiməsə qonşu olasan. Abxaz atalar sözləri\nQonşuna genəş, bildiyini əldən vermə. Azərbaycan atalar sözləri/Q\nQonşunu iki inəkli istə ki, özün bir inəkli olasan. Azərbaycan atalar sözləri/Q\nQonşunun haqqı axirət haqqıdır. Azərbaycan atalar sözləri/Q\nQonşunun quzusu qonşuya qoç gorünər. Azərbaycan atalar sözləri/Q\nQonşunun şamından işıq düşməz. Azərbaycan atalar sözləri/Q\nQonşunun toyuğu, qonşunun gözünə qaz görünər. Azərbaycan atalar sözləri/Q\nQonşusunun bir gözünün kor olması üçün razıdır ki, özü iki gözdən ola. Tamil atalar sözləri\nQonşuya ümid olan şamsız qalar. Azərbaycan atalar sözləri/Q\nPaxıl adam elə bilər ki, qonşusunun ayağı sınsa, o daha yaxşı yeriyər. Danimarka atalar sözləri\nYaxşı qonşu pis qardaşdan yaxşıdır. Ləzgi atalar sözləri\nYaxşı qonşuluq, qonşuya əziyyət verməmək deyil. Əslində, yaxşı qonşuluq qonşunun verdiyi əziyyətin müqabilində səbr etməkdir. İmam Kazım\nYalnız özünü düşünən insan, yumurtasını bişirmək üçün qonşusunun evini yandırar. Frensis Bekon\n Ayşən Mehdiyeva & Nicat Cəfərzadə. Qonşular\n↑ Tuhəful-Uqul, səh. 409\nMənbə — "https://az.wikiquote.org/w/index.php?title=Qonşu&oldid=112575"\nLast edited on 27 noyabr 2021, at 03:47\nBu səhifə sonuncu dəfə 27 noyabr 2021 03:47 tarixində redaktə edilib.


Bizim İslam - Qurani-kərim oxumağın ədəbi\nQurani-kərim oxumağın ədəbi\nSual: Quran oxuyarkən nələrə diqqət etmək lazımdır?\nCAVAB: Quranı-kərim oxuyarkən aşağıdakı ədəblərə diqqət edilməlidir:\n1- Dəstəmazlı olaraq təmiz bir yerdə qibləyə qarşı diz üstə oturulmalıdır! Kişilər başı açıq oxumamalı, heç olmasa bir təkkə geyinməlidirlər! Təkkəsiz oxumaq tənzihən məkruhdur.\n[Mushafa baxaraq oxumaq əzbər oxumaqdan daha savabdır.]\n2- Quranı-kərim oxumağa başlayarkən Əuzü və Bəsmələ çəkilməlidir!\n3- Mənasını bilən də, bilməyən də ağır-ağır oxumalıdır!\n4- Mümkün olarsa ağlayaraq oxumalıdır! Ağlaya bilməyən kimsə ağlamaq üçün özünü məcbur etməlidir!\n5- Hər ayətin haqqını verməli, yəni əzab ayətini oxuyarkən qorxaraq, rəhmət ayətlərini həvəslənərək, tənzeh ayətlərini təsbih edərək oxumalıdır!\n6- Qurani-kərim oxuyarkən özündə riya, yəni göstəriş oyanarsa və ya namaz qılan kimsəyə mane olarsa yavaş səslə oxumalıdır!\n7- Qurani-kərimi təcvidə uyğun və gözəl səslə oxumalı, təğanni oxunmamalıdır!\n[Təğanni hərfləri, kəlmələri pozaraq zəngulə deməkdir. Zəngulə edərkən hərflər pozularsa haram, hərflər pozulmazsa məkruh olar. “Haləbi”də deyilir ki: “Qurani-kərimi zəngulə ilə oxuyan imamın arxasında qılınan namazın iadə edilməsi lazımdır.]\n8- Quranı-kərim Allahü təalanın kəlamıdır, sıfatıdır (xüsusiyyət), kadimdir (başlanğıcı yoxdur). Ağızdan çıxan hərflər alov deməyə bənzər. Alov demək asandır. Fəqət od-alova kimsə dayana bilməz. Bu hərflərin mənaları da belədir. Bu hərflər başqa hərflərə bənzəməz. Bu hərflərin mənaları meydana çıxsa yeddi qat yer və yeddi qat göy dayana bilməz.\n9- Qurani-kərimi oxumadan öncə bu kəlamı söyləyən Allahü təalanın böyüklüyünü düşünməlidir! Kimin sözü söylənilir, nə önəmli iş edilir deyə yaxşı düşünməlidir!\nQuranı-kərimə toxunmaq üçün təmiz əl lazım olduğu kimi onu oxumaq üçün də təmiz qəlb lazımdır.\nAllahü təalanın böyüklüyünü bilməyən Quran-kərimin böyüklüyünü anlaya bilməz. Allahü təalanın böyüklüyünü anlamaq üçün də Onun sıfatlarını (xüsusiyyətlər) və yaratdıqlarını düşünmək lazımdır. Bütün məxluqatın sahibi, hakimi olan bir zatın kəlamı olduğunu düşünərək oxumalıdır!\n10- Qəflət içində oxumamalı, oxuyarkən başqa şeylər düşünməməlidir!\nSual: Evdə xətm oxunarkən, yerdə oturanlar da olur. Bunların əlindəki Mushaflar divanda oturanlardan aşağıda qalır. Belə oxuma günah hesab edilir?\nCAVAB: Arada məsafə olarsa günah olmaz.\nÖvrət yeri açıq olanın (və ya başı açıq olan qadınların) yanında Quranı-kərim oxumaq\nSual: Övrət yeri açıq olanların yanında Quranı-kərim oxumaq caizdir?\nCAVAB: Öz övrət yeri və ya övrət yeri açıq olanların yanında əzbərdən də olsa Quranı-kərim oxumaq məkruhdur. (S.Əbədiyyə)\nSual: Evdə Quran oxuyarkən içəri girən şəxs üçün ayağa qalxılar?\nCAVAB: Bir kimsə Quranı-kərim oxuyarkən atası, bir alim və ya özündən elm öyrəndiyi xocası içəri girərsə onlar üçün ayağa qalxması caiz olar. Başqaları üçün ayağa qalxmaq caiz olmaz. (F.Hindiyyə)


Yerli məhsullara tələb sürətlə artacaq\nVüqar Bayramov: “Xaricdən gətirilən məhsulun qiyməti artdıqca, yerli istehsal olunan məhsula tələb artır” Yaşar Əsədov: “Sözügedən addımın atılması ölkəmizə hərtərəfli xeyir gətirəcək”\nHökumət aksiz vergisi dərəcələrinin dəyişdirilməsini müzakirə edir. Dövlət Gömrük Komitəsinin (DGK) sədri Aydın Əliyevin sözlərinə görə, hazırda Azərbaycanda aksiz vergisi dərəcəsi xeyli aşağıdır: "Bundan başqa, aksiz vergisinin tətbiq edildiyi tütün və alkoqollu içkilər ilkin zəruri məhsullar deyil”. Hadisələr hansı səpkidə inkişaf edəcək? Bəzi məhsullar üzrə aksiz vergisinin artırılması onların daxildə istehsal həcminin artmasına gətirib çıxara bilərmi? Çünki yerli istehsal məhsullarını bazar qiyməti daha ucuz olur.\nİqtisadi və Sosial İnkişaf Mərkəzinin rəhbəri Vüqar Bayramov bildirdi ki, aksiz vergisinin artımı yerli istehsalın artımına stimul verəcək: “Adətən, aksiz vergisi o məhsullara tətbiq edilir ki, bu məhsul üzrə yerli istehsal daxili tələbatı tam olaraq ödəyir. Belə olan halda daxili tələbatı tam ödəməyən məhsullara aksiz vergisinin tətbiqi və ya onun artırılması məqsədəuyğun deyil. Bu da daha çox antidepinq siyasətidir. Aksiz vergilərin artırılması ölkəyə gətirilən məhsulların bahalaşmasına gətirib çıxarır. Nəticə etibarı ilə bu məhsulları gətirənlərin xərclərinin artması ilə də müşahidə olunur. O baxımdan aksiz vergisinin artırılması idxal məhsulunun qiymətinin bahalaşmasına səbəb olur. Bu mənada da aksiz vergisi artırılan məhsullar üzrə qiymətlərin bahalaşacağı şübhəsizdir. Gətirilən spirtli içki və tütün məhsulları üzrə qiymət artımlarının olacağı proqnozlaşdırılır.\nAmma eyni zamanda, bu proses yerli istehsal olan məhsulların istehsal prosesinin artmasına rəvac verə bilər. Çünki, xaricdən gətirilən məhsulun qiyməti artdıqca, yerli istehsal olunan məhsula tələb artır. Ölkəmizdə yerli markalı spirtli içkilər istehsal edilir. Belədə proses həmin spirtli içkilər üzrə istehsalın genişlənməsinə gətirib çıxaracaq ki, bu da onlara tələbin artması fonunda baş verəcək. Amma yerli tütün məmulatları istehlakı daxili tələbi tam ödəmədiyindən aksiz vergisinin bahalaşmasının həmin məhsullara təsiri fərqli ola bilər. Bu proses tütün məmulatlarında qiymətlərin bahalaşmasına gətirib çıxarar. Çünki yerli istehsal olunan tütünün xammalı xaricdən gətirildiyindən bu da nəticə etibarı ilə onun qiymətinə təsir göstərir. Ümumiyyətlə, nəzərə alaq ki, tütün və spirtli içkilər üzrə aksiz vergisi üzrə dərəcələrin artırılması proqnozlaşdırılır, o baxımdan proses nəticə etibarı ilə həmin məhsullara ikili təsir göstərəcək. Spirtli içkilərdə yerli məhsullara tələbin artması bu sahədə istehsalın genişlənməsinə rəvac verəcək. Lakin tütün məhsulları üzrə daha çox güman olunur ki, proses onun qiymətinin bahalaşmasına rəvac verəcək.\nBirmənalı şəkildə diqqət yetirmək lazımdır ki, daxili tələbi ödəyən yerli istehsal üzrə yüksək aksiz vergiləri tətbiq edilsin. Amma yerli istehsal tam olaraq ödəməyən məhsullar üzrə aksiz vergilərin tətbiqi və ya onun artırılması arzuolunan deyil”.\nİqtisadçı-ekspert Yaşar Əsədovun fikrincə, bəzi məhsullar üzrə aksiz vergi dərəcəsinin artırılması sözün həqiqi mənasında zərurətə çevrilib: “Adətən dövlət tütün və spirtli içmi məmulatları üzrə aksiz dərəcəsini daim yüksəldir. Bu da ikili məqsəd daşıyır. Belə addımlarla bir tərəfdən tütün və alkoqollu içki istifadəçilərinin sayını azalmağa çalışırlar. Çünki məhsulun qiyməti bahalaşdıqca onun istifadəçilərinin sayı da azalır. Xalqın sağlamlığı baxımından belə məmulatlar üzrə aksiz dərəcəsinin artırılması tendensiyası ümumiyyətlə, dünyada mövcuddur.\nİkinci bir tərəfdən, aksiv vergi dərəcəsini artırmaqla büdcə gəlirlərini də artırırlar. Ərzaq və gündəlik tələbat məhsulları üzrə isə hökumətin aksiz vergi dərəcəsini artırmağa gedəcəyi inandırıcı görünmür. Çünki Azərbaycanın daxili bazarı elə də geniş deyil. Azərbaycanda spirtli içki və tütün məhsulları üzrə qeyri-qanuni məhsul istehsalı yaxşı ki, geniş yayılmayıb. Ölkədə bu məhsulların istehsal və satışı ciddi nəzarət altındadır. Bəzi məhsullar üzrə bu fonda aksiz vergilərin artırılması istər-istəməz həmin məhsulların daxili sitehsalının genişlənməsinə təkan verə bilər. Hər halda sözügedən addımın atılması ölkəmizə hərtərəfli xeyir gətirəcək”.


Uşaqlarını, arvadını, sonra ise özünü öldürdü - Azadliq Xeber\nUşaqlarını, arvadını, sonra ise özünü öldürdü\nUşaqlarını, arvadını, sonra isə özünü öldürdü\n24.01.2016 / 15:47 xeber –\nRusiyanın Krasnoyarsk diyarında 39 yaşlı kişi uşaqlarını və arvadını, sonra isə özünü güllələyib.\nAPA-nın xəbərinə görə, Rusiya İstintaq Komitəsinin Region üzrə İdarəsinin saytında yanvarın 24-də yerləşdirilən məlumatda bildirilir ki, kişinin, onun 38 yaşlı hamilə arvadının, 17 və 9 yaşlı övladlarının meyitləri Artyomovsk şəhərində fərdi yaşayış evlərindən birində yanvarın 23-də qohumları tərəfindən aşkarlanıb.\nİstintaqın versiyasına görə, iş adamı olan ev sahibi yaxınlarını yatdıqları yerdə güllələyib. Ballistik, genetik və məhkəmə-tibbi ekspertizalar təyin olunub. Ehtimal olunur ki, kişi ailə üzvlərinə 16 mm çaplı qoşalülə tüfəngdən atəş açıb.\nBəzi məlumatlara görə, cinayətin səbəbi meşəçilik sahəsində bizneslə məşğul olan kişinin külli miqdarda kredit borcunu qaytara bilməməsi və maddi çətinlik çəkməsi ola bilər.


Bank sistemi - Azərbaycan maliyyə sisteminin mühüm elementi sayılır. Bu gün banklar aktivlərinin və kapitalının həcminə, regional əhatəsinə görə digər maliyyə vasitəçilərini dəfələrlə üstələyir.\nHazırda respublikada inkişaf etmiş, bazar prinsiplərinə əsaslanan iki pilləli bank sistemi (birinci pillədə Azərbaycan Respublikası Milli Bankı, ikinci pillədə kommersiya bankları və digər bank olmayan kredit təşkilatları) fəaliyyət göstərir. İslahatların ilkin mərhələsində dövlət banklarının restrukturizasiyası və sağlamlaşdırılması tədbirləri həyata keçirilmiş, özəl bank sisteminin institusional formalaşması təmin edilmişdir. Bu mərhələdə kapitalla bağlı aşağı tələblər, sistemə daxil olmaq üçün son dərəcədə liberal şərtlər müəyyən olundu və bank fəaliyyətini tənzimləmək üçün yumşaq tənzimləmə alətləri tətbiq edildi. Bu proseslərin nəticəsində bank sistemi institusional olaraq genişlənməyə və özəl bankların sayı sürətlə artmağa başladı.\nBank islahatlarının növbəti mərhələsində, 2000-ci ildən başlayaraq həyata keçirilən özəl bankların intensiv sağlamlaşdırılması tədbirləri bank sisteminin davamlılığının möhkəmlənməsinə və maliyyə vasitəçilik funksiyasının yaxşılamasına mühüm şərait yaratmışdır.\nÖzəl bankların minimal kapitala tələbinin Milli Bank tərəfindən ardıcıl artırılması və konsolidasiya prosesinin təşviqi özəl bank sisteminin kapital bazasını möhkəmləndirmiş, bank sisteminin iriləşməsini təmin etmişdir.\n2002-ci ildən bank sisteminin restrukturizasiyasının mühüm mərhələsi həyata keçirilməyə başlandı. Uğurlu neft strategiyasının məntiqi nəticəsi kimi iri neft gəlirlərinin ölkəyə axınını və bu əsasda bankların maliyyə resurslarının strateji məqsədlərə effektiv ötürülməsinə hazır olmalarını nəzərə alaraq yeni, 2002-2005-ci illərə inkişaf strategiyası hazırlandı.\nStrategiyanın əsas məqsədini neft gəlirlərinin qeyri-neft sektoruna səmərəli və təhlükəsiz trasformasiyası, əhalinin və regionların bank xidmətlərinə çıxış imkanlarının artırılması və bu əsasda yoxsulluğun azaldılması üçün bank sisteminin maliyyə vasitəçilik funksiyasının inkişaf etdirilməsi, bank sisteminin davamlılığının və etibarlılığının möhkəmləndirilməsi, bank xidmətləri bazarında azad və sağlam rəqabət mühitinin təmin edilməsi təşkil edir. Ölkənin malik olduğu böyük iqtisadi qüdrətin və maliyyə imkanlarının bazasında diversifikasiya olunmuş iqtisadiyyatın qurulması və resursların qeyri-neft sektorunun kapitalizasiyasına yönəldilməsində maliyyə-bank sektoru müstəsna rol oynayır.\nMüəyyən edilmiş strateji hədəflərə nail olunması üçün bank fəaliyyətinin qanunvericilik bazasının təkmilləşdirilməsi və beynəlxalq standartlara uyğunlaşdırılması, bank sisteminin etibarlılığının və sağlamlığının artırılması, bank xidmətlərinə çıxış imkanlarının genişləndirilməsi, bank sistemində şəffaflığın səviyyəsinin artırılması və bazar intizamının möhkəmləndirilməsi, səmərəli bank nəzarətinin təşkili kimi konkret vəzifələr qarşıya qoyulmuş və icra edilmişdir.\nBank sisteminin bütün istiqamətləri üzrə həyata keçirilən radikal islahatlar və institusional inkişaf nəticəsində sektorda dərin kəmiyyət və keyfiyyət dəyişiklikləri baş vermişdir. İslahatların ən ümumi nəticəsi həm maliyyə sabitliyi parametrlərinə, həm risk menecmenti təcrübəsinə, həm də xidmətlər spektrinə görə beynəlxalq standartlara tam uyğun bank sisteminin formalaşmasıdır.\nBanklar geniş çeşidli xidmətlər göstərir və pərakəndə bank xidmətləri sürətlə inkişaf edir. Artıq müştərilərə bank məhsulları internet-bank, mobil-bank, avtomatlaşdırılmış bank köşkləri kimi ən müasir texnoloji vasitələrlə təklif edilir.\nBank sisteminin regional şəbəkəsi və maliyyə xidmətlərinə çıxış imkanları da sürətlə genişlənir, banklar beynəlxalq maliyyə bazarlarında aktiv fəaliyyətə başlayır. Təkcə 2007-ci ildə 2 yeni bank fəaliyyətə başlamış, dünyanın nüfuzlu maliyyə qurumları - Commerzbank və Citi bankın nümayəndəliklərinin ölkə daxilində fəaliyyətinə icazə verilmişdir ki, bu da dünyanın ən qabaqcıl bankçılıq texnologiyalarının Azərbaycanda tətbiq olunmasına imkan verəcəkdir.\nQarşıya qoyulan vəzifələrin uğurlu realizasiyası bank sisteminin inkişafının pozitiv meyllərini saxlamış, bankların maliyyə vasitəçiliyində rolunu daha da möhkəmləndirmişdir.\nHal-hazırda bank işinin inkişafı və daha da modernizasiyası üzrə yeni konsepsiyanın hazırlanması istiqamətində işlərə başlanmışdır.\nHazırda Azərbaycanda 45 bank, 530 bank filialı fəaliyyət göstərir. Hazırda Banklardan 1-i dövlət kapitalının, 23-ü isə xarici kapitalın iştirakı ilə təsis olunmuşdur.\n1 yanvar 2008-ci il tarixə banklarla yanaşı respublikada 96 bank olmayan kredit təşkilatı fəaliyyət göstərir ki, bunlardan da 77-i kredit ittifaqlarıdır.\nƏhalinin real pul gəlirlərinin artımı, bank sisteminə olan inamın inkişafı, kreditorların və əmanətçilərin maraqlarının müdafiəsinin hüquqi əsaslarının təkmilləşdirilməsi, xüsusilə də “Əmanətlərin Sığortalanması Fondu” nun fəaliyyətə başlaması əhalinin əmanətlərinin sürətli artımını şərtləndirən amillərdən olmuşdur.\n1 yanvar 2008-ci il tarixə əhalinin banklardakı əmanətləri 1468 mln. manat təşkil edir. Əmanətlərin 33%-ni uzunmüddətli əmanətlər (1 ildən yuxarı) təşkil edir.\nƏhali ilə yanaşı korporativ müştərilərin də banklardakı depozitləri yüksək dinamika ilə artır. 1 yanvar 2008-ci il tarixə korporativ müştərilərin banklardakı depozitləri 2 mlrd. manat təşkil edir.\nƏhalinin və iqtisadi subyektlərin bank sisteminə inamının artması nağdsız pul tədavülünün yaxşılaşmasını şərtləndirmişdir. Hazırda banklar vasitəsilə həyata keçirilən ödənişlərinin sayı 1473 min, ödənişlərin məbləği 41 mlrd. manat təşkil edir.\nBankların xüsusi və cəlb edilmiş vəsaitlərinin həcminin dinamik inkişafı aktiv əməliyyatların genişləndirilməsi üçün əlverişli şərat yaratmış, 1 yanvar 2008-ci il tarixə bank aktivlərinin həcmi 6727 mln. manat təşkil edir.\nBank aktivlərinin strukturunda kredit qoyuluşları xüsusi çəkiyə malikdir. 1 yanvar 2008-ci il tarixə bankların müştərilərə kreditləri 4664 mln. manat təşkil edir ki, bu da bank aktivlərinin 69%-ni təşkil edir. Kredit qoyuluşlarının strukturunda özəl sektorun xüsusi çəkisi 86%-dir.


Hispania yeni maşını Barselonaya gətirəcək – Formula1 Azərbaycanda\n18 Yanvar 2020, Şənbə - 10:56\nHispania yeni maşını Barselonaya gətirəcək\n12:18 - 08 Yanvar, 2011\nArtıq bir neçə komanda mövsümöncəsi testlərə keçənilki maşınla başlamasını bəyan edib. Hispania komandası da eyni addımı atmaq fikrindədir, çünki komandanın […]\nArtıq bir neçə komanda mövsümöncəsi testlərə keçənilki maşınla başlamasını bəyan edib. Hispania komandası da eyni addımı atmaq fikrindədir, çünki komandanın konstruktoru Ceff Uillis və onun işçiləri fevralın 1-ə yeni maşını hazırlaya bilməyəcəklər…\nAmma Hispania komandasınn başçısı Kolin Kolles ümid edir ki, görüləsi işlər qurtarmaq üzrədir və komanda fevralın ortalarında yeni maşını trasa çıxara biləcək: “Valensiyadakı birinci testlərə biz köhnə maşınla gələcəyik, yeni maşın isə, ümid edirəm ki, testlərin üçüncü seriyasına qədər hazır olacaq. Hazırda yeni maşının bir çox elementləri hazırdır, monokok hazırdır, şassiyə motor qoyulub, ötürmələr qutusu sazlanıb, hidravlik sistem yerini alıb, aerodinamik elementlər isə yavaş-yavaş gələcək.”\nTestlərin üçüncü seriyası Barselonada fevralın 18-də başlayacaq. Bundan sonra komandalar Bəhreynə gedəcəklər – burada komandalar martın əvvəlində mövsümöncəsi hazırlığın son testlərindən sonra mövsümün ilk yarışına hazırlaşacaqlar.


İlham Əliyev deyir ki, KİV tam azaddır, söz azadlığı heç cür məhdudlaşdırıla bilməz\n2021, 29 Noyabr, Bazar ertəsi, Bakı vaxtı 03:40\nAzərbaycan prezidenti İlham Əliyev iyunun 23-də Avropa Şurası Parlament Assambleyasının (AŞPA) yay sessiyasının plenar iclasında deyib ki, Azərbaycan fəal şəkildə Avropa Şurasına üzv oldu.\n“Bizim öz istəyimizlə bu təşkilatın üzvü olmaq və ölkədə aparılan islahatları dərinləşdirmək niyyətimiz var idi. Təbii ki, Avropa Şurasının üzvlüklə bizim üzərimizə müəyyən öhdəliklər qoyacağını aydın başa düşürdük və biz bu öhdəlikləri yerinə yetirməyə həmişə hazır olmuşuq. Biz indi də üzərimizə düşən öhdəlikləri həyata keçiririk. 60-a yaxın konvensiyaya qoşulmuşuq, qanunvericiliyimizi yeniləmişik. Hazırda apardığımız islahatlar bizim cəmiyyətdə çox müsbət ab-hava yaradır.”\nİlham Əliyev daha sonra deyib: “ Fundamental azadlıqlar məsələsinə gəldikdə, Azərbaycanda bütün bunların hamısına riayət olunur. Sərbəst siyasi fəaliyyətlə məşğul olmaq, siyasi azadlıqlar mövcuddur. Bizim ölkədə yüzlərlə siyasi institut, siyasi partiya fəaliyyət göstərir.\nAzərbaycanda 40-dan çox gündəlik qəzet, 200-dən çox həftəlik və aylıq qəzet,\nölkə üzrə 9 televiziya, 14 regional televiziya və 14 kabel televiziyası var.\nBundan başqa, ölkəmizdə internet tam azaddır və əhalinin 70 faizindən çox internetdən istifadə edir. Azad internetin olduğu, senzuranın olmadığı şəraitdə biz heç cür söz və ifadə azadlığını məhdudlaşdıra bilmərik. Əksinə, KİV-in azadlığını daha da genişləndiririk. Çünki mətbuatın azad olması demokratiya deməkdir”\n“Bir daha təkrar etmək istəyirəm, mətbuat azadlığı tam şəkildə təmin olunub. Eyni zamanda sərbəst toplaşmaq azadlığı da tam təmin olunub. Və bütün bunlar bizim islahatlara nə dərəcədə sadiq olduğumuzun bariz nümunəsidir. Bizim üçün islahatların aparılması prioritet təşkil edən məsələlərdəndir”.\n“Biz bunu ona görə etmirik ki, üzərimizə düşən öhdəlikləri yerinə yetirək, yaxud beynəlxalq təşkilatlardan müsbət qiymətlər alaq, biz ölkəmizi müasirləşdirmək fikrindəyik və işlərimizi bu istiqamətdə aparırıq.”\n“Mən bunu həmişə demişəm, indi də deyirəm ki, güclü demokratik təsisatlar olmadan bizim iqtisadi uğurlarımız möhkəm ola bilməz. Məhz buna görə bizdə demokratik islahatlarla iqtisadi islahatlar paralel aparılır və ümumilikdə cəmiyyətimizdə müsbət ab-hava yaranıb. Bununla yanaşı, bizim ölkədə din və etiqad azadlığı mövcuddur, bu da əsas uğurlarımızdan biridir”.\nİlham Əliyev deyib: "Azərbaycanda siyasi məhbus yoxdur. Strasserin hesabatı burda uğursuzluğa düçar oldu, çünki yanlış informasiyaya əsaslanır. Bu hesabat şayiələrə əsaslanırdı. İndi siz də bunu etməyə çalışırsınız. Yanlış informasiyanı təkrar etməklə AŞPA-dakı fikri yanıltmağa çalışırsınız. Azərbaycanda siyasi məhbus yoxdur. "\nİlham Əliyev bildirib ki, "Azərbaycanda jurnalistlər ittiham olunmur. Defamasiyaya görə 2009-cu ildən bəri heç kim tutulmayıb. İkinci yalan isə odur ki, seçkilər guya saxtalaşdırılıb. AŞPA müşahidəçilər göndərmişdi. Onların hesabatını oxuyun. Onlar seçkiləri müsbət qiymətləndirir. Azərbaycanda 1000-dən çox müşahidəçi vardı. Onların hamısı rəsmi nəticələri dəstəklədi".\nİlham Əliyev AŞPA-da çıxış edən zaman insan haqları fəalları AŞPA binası daxilində və xaricində aksiya keçiriblər. Onlıarın əynində Azərbaycanda həbsdə olan ictimai fəalların şəkli olan köynəklər olub.


19:59 27 May 2022\nYanvarın 18-də Fövqəladə Hallar Nazirliyinin (FHN) İdman-sağlamlıq klubunun rəisi bir sıra yarışlarda uğur qazanmış idmançılarla görüşüb.\nFHN-in mətbuat xidmətindən AZƏRTAC-a bildiriblər ki, klubunun rəisi polkovnik Füzuli Musayev onları əldə etdikləri nailiyyətlərə görə təbrik edib, gələcək yarışlarda uğurlar arzulayıb.\nXatırladaq ki, yanvarın 10-dan 16-dək Azərbaycan Boks Federasiyasının və Bakı şəhər Gənclər və İdman Baş İdarəsinin təşkilatçılığı ilə Boks Mərkəzinin arenasında böyüklər arasında Azərbaycan çempionatı keçirilib. Çempionatda 13 çəki dərəcəsi üzrə 29 komandadan 100 idmançı qüvvəsini sınayıb. Yarışda FHN-in boks komandası İdman-sağlamlıq klubunun əməkdaşı İlkin Ağayevin rəhbərliyi ilə yüksək nailiyyətlər qazanıb. Belə ki, 86 kiloqram çəki dərəcəsində komandanın üzvü Eldar Quliyev bütün rəqiblərinə qalib gələrək qızıl, 51 kiloqram çəki dərəcəsində isə komandanın digər üzvü Nicat Abidov əzmkar mübarizə apararaq bürünc medala layiq görülüblər. Qaliblərə Azərbaycan Boks Federasiyasının və Bakı Şəhər Gənclər və İdman Baş İdarəsinin diplom və medalları təqdim olunub. Qeyd edək ki, yarışda uğur qazanmış mükafatçılar boks üzrə yığma komandanın heyətinə cəlb olunaraq beynəlxalq yarışlarda iştirak edəcəklər.\nYanvarın 14-dən 16-dək Masallı Olimpiya İdman Kompleksinin arenasında Azərbaycan Güləş Federasiyasının təşkilatçılığı ilə 20 Yanvar şəhidlərinin xatirəsinə həsr olunmuş sərbəst və yunan-Roma güləş növü üzrə yeniyetmələr arasında Masallı rayon açıq turniri keçirilib. İki yaş qrupunda keçirilən və 40 komandadan 750-yə yaxın idmançının mübarizə apardığı yarışda FHN-in İdman-sağlamlıq klubunun güləş komandası klubun əməkdaşı Elmir Qəmbərovun rəhbərliyi ilə dörd idmançı ilə iştirak edib. Yeniyetmə oğlanlar arasında 60 kiloqram çəki dərəcəsində komandanın üzvü Nihad Əsgərov üç görüş keçirərək yarışın bürünc medalına sahib olub. Qaliblərə Azərbaycan Güləş Federasiyasının diplom və medalları təqdim olunub.\nYanvarın 14-dən 16-dək FHN-in Hövsan qəsəbəsindəki İdman-sağlamlıq klubunun idman arenasında Gənclər və İdman Nazirliyinin və Azərbaycan Cüdo Federasiyasının təşkilatçılığı ilə cüdo üzrə 18 yaşadək yeniyetmə oğlanlar və qızlar arasında Azərbaycan birinciliyi keçirilib. Yarışda 41 komanda olmaqla 520-yə yaxın idmançı mübarizəyə qoşulub. Turnirdə FHN-in İdman-sağlamlıq klubunun cüdo komandası klubun əməkdaşı Fərid Ağakişiyevin rəhbərliyi ilə yüksək nəticə göstərib. Belə ki, qızlar arasında klubun xanım idmançısı 52 kiloqram çəki dərəcəsində Fidan Qasımova bütün rəqiblərinə qalib gələrək fəxri kürsünün ən yüksək pilləsinə qalxmağı bacarıb. Cüdo yarışlarını izləyənlər arasında olan gənclər və idman naziri Fərid Qayıbov qaliblərə Azərbaycan Cüdo Federasiyasının diplom və medallarını təqdim edib.


700-dən çox insan göbələkdən zəhərləndi – 9 ölü – Səhifə 248507 – Yenicag.Az\nAna Səhifə Dünya 700-dən çox insan göbələkdən zəhərləndi – 9 ölü\n700-dən çox insan göbələkdən zəhərləndi - 9 ölü\nYeni Çağ Media Qrupu – May 19, 2018 - 22:25\nİranda 700-dən çox adam göbələkdən zəhərlənib.\nYenicag.az xarici mətbuata istinadən xəbər verir ki, zəhərlənənlərdən azı 9 nəfərin öldüyü bildirilir. Bu barədə ölkənin fövqəladə hallar idarəsinin nümayəndəsi Mojtabu Xaledi İSNA agentliyinə açıqlamasında məlumat verib. Onun sözlərinə görə, zəhərlənənlərin sayı 721 nəfərdir. Onların 9-u ölüb. 50-yə yaxın insan kritik vəziyyətdədir. Bir neçə zərərçəkən isə təcili qaraciyər nəqli tələb edir.\nZəhərlənməyə məruz qalanlar əsasən Kermanşah, Kürdüstan, Lurestan, Zəncan, Qəzvin və Qərbi Azərbaycanda yaşayanlardır.\nMütəxəssislərin sözlərinə görə, kütləvi zəhərlənməyə səbəb olan zəhərli göbələklər görünüşcə yeməli göbələklərdən heç nə ilə fərqlənmir. Onlar arasındakı fərqi yalnız laboratoriya təcrübələri əsasında tapmaq mümkündür.\nİran, zəhərlənmə, göbələk,


"Hamza Hamzaoğlu baş məşqçisi tualetdə gizlənmişdi"\n22:12 24 Aprel 2015\nHakan Ünsal - bu ad azərbaycanlı futbol azarkeşlərinə çoxdan tanışdı. Nə də olsa, “Qalatasaray” UEFA kubokunu qazananda da, Türkiyə milli komandası dünya çempionatının gümüş mükafatına sahib olanda da ötənlərin tanınmış türkiyəli futbolçusu sözügedən uğurların əsas iştirakçılarından idi. Hələ o vaxtdan azərbaycanlı azarkeşlərin də sevimlisi olan keçmiş müdafiəçinin təkcə futbolçu karyerası ilə bağlı məqamlar maraq doğurmur. Bu səbəbdən də “Gencaile.az” saytı Hakan Ünsalı “11 sual” rubrikasına qonaq edib. Fanat.az müsahibəni təqdim edir:\n- Futbolçu olmağa qərar verəndə, valideynlərinizin buna münasibəti necə olmuşdu?\n- Məmim atam keçmiş futbolçu idi. Futbolçu karyerasını bitirdikdən sonra da məşqçi kimi çalışırdı. Atam futbolu çox sevən bir adam idi. Bu idman növünə yayın istisində meydançanın xətlərini təkbaşına cızacaq və günəş vurmasına məruz qalacaq qədər bağlı idi. Hətta futbol formalarını evimizdə yudurdacaq qədər sevirdi futbolu. Təbii ki, valideynimin futbolun bu qədər içində olması mənim futbolçu olmamda əvəzsiz rol oynadı.\n- Maraqlıdır, əgər futbolçu olmasaydınız, hansı peşəni seçərdiniz?\n- Düzü, futbola bu qədər böyük maraq olan ailədə başqa seçim etmək imkanım demək olar ki, yox idi. Əgər Sinopda qalsaydım, yəqin ki, həvəskar futbolçu olacaqdım, amma təyyarə həvəskarı idim və dolayısıyla mənim arzum pilot olmaq idi.\n- Bildiyimizə görə, həyat yoldaşınız sizinlə evlənərkən futbolçu ilə ailə qurmaqda tərəddüd edirmiş. Sonradan onun razılığını necə aldınız?\n- Yaraşıqlı olmağımın hesabına (gülür- T.M.). Düzdür, ilk dəfə tanış olanda həm məni tanımaması, həm də futbolçulara qarşı münasibətin birmənalı olmaması üzündən tərəddüd edirdi, ancaq məni tanıdıqdan sonra düşüncəsi dəyişdi.\n- Bizdə olan məlumata görə, həyat yoldaşınız oğlunuzun futbolçu olmasını istəmirmiş. Bunun xüsusi bir səbəbi var idimi?\n- Bəli, xüsusi bir səbəbi var idi. Həyat yoldaşım ilk uşağımızı dünyaya gətirmək ərəfəsində olanda mən UEFA Super Kubokunun final matçında iştirak etmək üçün “Qalatasaray”la Monakoya yollanmışdım. Qarşılaşmadan bir gün əvvəl övladım dünyaya gəlmişdi. Ümumiyyətlə, həmin dövrdə biz sıx qrafiklə oyunlara çıxırdıq ki, bu da ailəmə vaxt ayırmağa mane olurdu. Hamiləlik dönəmində əksər hallarda yanında olmaq imkanım olmamışdı. Bu səbəbdən də həyat yoldaşım oğlumuzun futbolçu olmaması üçün çox dua edirdi.\n- Siz necə, övladınızın futbolçu olmasını istərdinizmi?\n- Açığı istəyərdim, amma anası o qədər futbolçu olmasın deyə dua etdi ki, istəsəm də, olmaz.\n- İdman aləmində olanlar daim diqqət mərkəzində olan insanlardır. Maraqlıdır, həyat yoldaşınızdan bu səbəbdən qısqanclıq hiss edirsinizmi?\n- Həyat yoldaşım mənim futbolla bağlı işlərdən uzaq olmağımı istəyir, amma bunun səbəbi qısqanclıq deyil. Həm futbolun içində olan çirkinlikdən uzaq olmağımı, həm də onlara daha çox vaxt ayırmağımı istəyir.\n- Mən həmişə uzaqda olmuşam. “Qalatasaray”da çıxış edəndə evimdən, “Blekbörn”də forma geyəndə isə vətənimdən uzaqda idim. “Qalatasaray”da olanda ailəmə az hallarda vaxt ayırmaq imkanım olurdu ki, ən böyük problem də elə bu idi. İngiltərədə legioner həyatı yaşayanda isə bu baxımdan hər şey daha yaxşıydı. O zaman ailəmlə zaman keçirmək fürsətim daha artıq olurdu.\n- Məncə, bunun müsbət tərəfləri daha artıqdır. Ailə qurmağın müsbət yönləri futbolçu karyerasına son qoyulduqdan sonra daha çox hiss olunmağa başlayır. Nizamlı şəkildə olan ailə mühiti çox önəmlidir. Həm problemləri bölüşmək, həm də sevinci paylaşmaq üçün ailə vacibdir.\n- Keçmiş futbolçulardan kimlərlə ailəvi dostluq münasibətləriniz var?\n- Sabiq futbolçulardan bir çoxu ilə dostluq münasibətlərimiz davam edir, ancaq ailəvi şəkildə görüşməyimiz çətindir. Keçmiş komanda yoldaşlarımın əksəriyyəti məşqçi kimi çalışdığından hər zaman görüşmək imkanımız olmur, amma yenə də imkan daxilində görüşürük.\n- Belə bir imkanım olsaydı, indiki həyat təcrübəm və ağlımla keçmişə qayıdar və keçmişdə etdiyim səhvləri düzəltmək istərdim.\n- Belə hadisələrin sayı-hesabı yoxdur. Odur ki, hansı əhvalatı danışacağımı bilmirəm. Məsələn, 20 il öncə iştirakçısı olduğum maraqlı bir hadisəni danışa bilərəm. Həmin vaxt “Qalatasaray”da forma geyirdim və o dövrdə Uğur Tütünəkər, Hamza Hamzaoğlu, Arif Ərdəm və Okan Burukla eyni otaqda qalırdıq. Günlərin birində digər komanda yoldaşlarım ilə Uğur Tütünəkər döymək qərarına gəldik və qəflətən ona hücum etdik. Əllərini və ayaqlarını tutaraq yerə yıxdığımız Tütünəkəri Ariflə birlikdə döyməyə başladıq. Bir neçə dəqiqə sonra Uğur Tütünəkər gözlənilmədən Okana başla zərbə vurdu və Okanın qaşı partladı. Bu anda biz də qorxuya düşdüyümüz onu buraxaraq qaçdıq. Uğur Tütünəkər isə “Qalatasaray”ın hazırkı çalışdırıcısı Hamza Hamzaoğlunu qovalamağa başladı. Hamza isə onun qorxusundan tualetdə gizlənmişdi. Həmin vaxt Uğur Tütünəkər Hamzaoğlunu döymək üçün iki saat qapının ağzında gözləmişdi.\nXəbərin orijinal ünvanı: http://fanat.az/xeber-quothamza-hamzaolu-ba-mqcisi-tualetd-gizlnmidiquot-t40245.html\nHamza Hamzaoğlu baş məşqçisi tualetdə gizlənmişdi


APA - Azərbaycan prezidenti: “Naftalan şəhərində köçkünlər problemi artıq həll olunub”\n05 İyun 2018 / 19:06\n“Naftalan şəhərinin ümumi inkişafı sürətlə gedir. Mən prezident kimi Naftalan şəhərinə ilk dəfə on il bundan əvvəl gəlmişdim. O vaxt gördüyüm mənzərə, sözün düzü, məni çox narahat etdi, çox məyus etdi. Çünki şəhər çox ağır vəziyyətdə idi”.\nAPA-nın məlumatına görə, bunu Azərbaycan prezidenti İlham Əliyev Naftalan Şəhər Mərkəzi Xəstəxanasının kollektivi ilə görüşdə deyib.\nDövlət başçısı bildirib ki, o vaxt infrastruktur layihələri ilə bağlı böyük problemlər var idi, elektrik enerjisi fasilələrlə verilirdi, təbii qaz, içməli su yox idi, yaşayış binaları bərbad, yollar dağılmış vəziyyətdə idi, sovet vaxtında tikilmiş sanatoriyalarda ağır vəziyyətdə məcburi köçkünlər yerləşmişdi: “Vaxtilə Sovet İttifaqının turizm mərkəzlərindən biri olan Naftalan bu adı demək olar ki, itirmişdi. Nəinki başqa ölkələrdən, hətta Azərbaycanın heç bir yerindən buraya gələn yox idi. Ona görə mən dərhal kompleks tədbirlərin görülməsi üçün müvafiq tapşırıqlar verdim. Naftalanın hərtərəfli inkişaf planı hazırlandı və mən bu planı təsdiqlədim. Bu gün biz aparılan bu işlərin real nəticələrini görürük. İlk növbədə, biz ağır vəziyyətdə, yarıdağılmış sanatoriyalarda məskunlaşmış köçkünləri gərək yeni evlərə köçürəydik, bunu etdik. Bütün məcburi köçkünlər onlar üçün xüsusi tikilmiş, böyük maliyyə vəsaiti hesabına ərsəyə gələn yeni evlərə köçürüldü və Naftalan şəhərində köçkünlər problemi artıq həll olunub. İnfrastruktur layihələri icra edilməyə başlandı. Elektrik enerjisi ilə təchizat təmin edildi. Bu gün bu məsələ ilə bağlı heç bir problem yoxdur. Təbii qaz indi Naftalanda yüz faiz təmin edilir. Əhalinin yüz faizi təbii qaza malikdir. Naftalanda içməli su layihəsi beş il bundan əvvəl mənim iştirakımla istismara verilib. Yollar salındı, digər infrastruktur layihələri icra edildi, məktəblər əsaslı şəkildə təmir olundu. Yəni, Naftalanda infrastruktur layihələri ilə bağlı olan bütün məsələlər kompleks şəkildə öz həlli tapdı. O cümlədən şəhərin abadlaşdırılması işlərinə vəsait ayrıldı, parklar salındı, icra hakimiyyətinin yeni binası, Heydər Əliyev Mərkəzi tikildi və Naftalanın əvvəlki şöhrəti özünə qaytarıldı”.\nPrezident İlham Əliyev bildirib ki, bu, işin birinci mərhələsi idi: “Bu layihələr həyata keçirilmədən hər hansı bir inkişafdan söhbət gedə bilməzdi. Bununla paralel olaraq, biz Naftalanı müasir turizm mərkəzinə çevirmək üçün konkret addımlar atmağa başlamışıq. Mənim iştirakımla 3 böyük sanatoriya - indi onlar mehmanxana sayılırlar - yenidən tikildi, əsaslı şəkildə təmir edildi və istifadəyə verildi. Birinci “Çinar” sanatoriyası, ondan sonra “Qaşaltı”, ondan sonra isə “Qarabağ”. Bu 3 sanatoriya-mehmanxanada mindən çox otaq var. Burada həm ən yüksək səviyyədə müalicə işləri aparılır, həm də ki, vətəndaşlar və qonaqlar istirahət edirlər. Yaxın gələcəkdə yeni mehmanxananın açılışı gözlənilir. Mənə indi bu barədə məlumat verildi. O qədər də böyük olmayan digər mərkəzlər, istirahət zonaları yaradılır. Beləliklə, Naftalan nəinki ölkəmizin, dünyanın nadir turizm mərkəzlərindən birinə çevrilir. Mənə verilən məlumata görə, keçən il Naftalana 62 ölkədən 35 min qonaq gəlib. Baxın, on il bundan əvvəl, ümumiyyətlə, gələn qonaqlardan söhbət belə getmirdi. Ancaq ötən il 35 min qonaq gəlib. Mən hesab edirəm ki, bu, hələ başlanğıcdır. Çünki məndə olan məlumata görə, sovet vaxtında Naftalana ildə 70 min qonaq gəlirdi. Hesab edirəm ki, bu gün Azərbaycanda turizmin çox sürətlə inkişaf etdiyini nəzərə alsaq, biz bu hədəfə çata bilərik. Turistlərin sayı 2016-cı ildə 22 faiz, 2017-ci ildə 20 faiz, bu ilin 5 ayında isə 10 faiz artıb. Azərbaycan indi dünya miqyasında gözəl turizm mərkəzi kimi tanınır. O cümlədən, müalicəvi turizmin inkişafı üçün bizdə bütün imkanlar var, həm Naftalanda, həm digər şəhərlərdə. Belə şəraiti olan şəhərdə əlbəttə ki, qonaqların sayı artmalıdır”.\nDövlət başçısı nəzərə çatdırıb ki, son 10 il ərzində Naftalanda görülən işlər ümumi inkişaf dinamikamızı göstərir: “Bu, onu göstərir ki, güclü siyasi iradə olan yerdə, düşünülmüş siyasət aparılan ölkədə uğurlar da, nəticələr də, qələbələr də olacaq, insanlar daha yaxşı yaşayacaqlar. Naftalanda iş yerlərinin yaradılması son illər ərzində çox sürətlə gedib. Burada yaşayan vətəndaşların böyük əksəriyyəti xidmət sektorunda işləyir, yaxşı məvacib alır və ölkəmizin inkişafına öz dəyərli töhfəsini verir. Əminəm ki, bundan sonra Naftalanda işlər yaxşı gedəcək və şəhərin inkişafı uğurla davam etdiriləcək”.


Alınan mallar geri qaytarılmır, yoxsa?! - Bilməli olduğumuz istehlakçı hüquqları - ATV.AZ\n21.08.2019 11:51 428 dəfə oxunub\nGeniş çeşidi olan gündəlik təlabat malları bəzən seçimimizdə tərəddüdlər yaradır.\nBu da alınan əşyanın yaxud geyimin dəyişdirilmə ya da qaytarılma ehtiyacını ortaya çıxarır.\nATV.az-ın məlumatına görə bəzən müştərinin bu istəyi istehsalçı və istehlakçı ilə münasibətlərinin korlanmasına səbəb olur. Satıcı ya alınan malı geri qaytarmaq istəmir, ya da mütləq dəyişdirməli olduğunu bildirir.\nEkspertlər bildirir ki, alış-veriş edən şəxs bilməlidir ki, bir istehlakçı kimi onun hüquqları qanunda öz əksini tapır. Belə ki, tələbini ödəməyən mal 14 gün müddətində dəyişdirilə bilər və bu zaman kassa qəbzi tələb olunur.\nQanunda nəzərdə tutulur ki, qaytarılan malın görünüşü dəyişmədən və üzərində olan etiketlərlər açılmadan qaytarıla bilər. Elə həmin qanunun 26-cı maddəsinə görə, istehlakçıların hüquqları bərpa olunmadığı halda, onun məhkəmədə iddia qaldırmaq hüququ var və bu zaman, o məhkəmə rüsumu verməkdən azaddır.\nAlıcılar ərzaq malları və dərman preparatlarını rahatlıqla qaytara və ya dəyişdirə bilərlər. Lakin elə mallar var ki, qanunla onların qaytarılması yaxud dəyişdirilməsi mümkün deyil.\nEyyub Hüseynov – AİB-in sədri: “Aydındır ki, diş fırçaları gigieynik tələblərə həssasdır, alt paltarları gigiyenik tələblərə həssasdır, bir sıra mallar var ki, bəli onlar dəyişdirilmir və qaytarılmır. Çox təəssüf ki, bu qərarda qiymətli metallar da daxildir. Yəni qızılı aldın, onu dəyişdirmək və qaytarmaq mümkün deyil. Kitab dəyişdirilən mallar siyahısındadır.Ümumilikdə götürsək, parfümeriya malları, çimərlik paltarları, öncə dediyim kimi qiymətli metallar dəyişdirilməyən və qaytarılmayan mallar siyahısındadır”.


29 avqust, 2019 [11:04]\nHərbi qulluqçulara əmək pensiyasının təyin edilməsi üçün təminat xərcliyinin hesablanması qaydası dəyişib.\nNazirlər Kabineti bununla bağlı “Təminat xərcliyinin hesablanması, hərbi xidmət müddəti və təminat xərcliyi barədə məlumatların təqdim olunması Qaydaları”nda dəyişiklik edib.\nQeyd edək ki, hərbi qulluqçular xidmətdən tərxis olunmazdan əvvəl sərəncama götürülür, bir müddət sərəncamda qalır, daha sonra isə xidmətdən tərxis olunurlar. Belə olan halda onların pensiya hesablanan pul təminatının məbləği aşağı olur. Bu hallarda birbaşa xidmətlə əlaqədar bəzi əlavələr (məxfi sənədlərlə iş, peşəkarlığa, mühüm tapşırıqlara, xidmətdə fərqlənməyə görə əlavələr) və sonrakı artımlar pensiyada nəzərə alınmır. Məhz buna görə də Milli Məclis “Kəşfiyyat və əks-kəşfiyyat fəaliyyəti haqqında” və “Əmək pensiyaları haqqında” Azərbaycan Respublikasının qanunlarında dəyişiklik edilməsi barədə” Azərbaycan Respublikasının 2019-cu il 23 aprel tarixli qanun qəbul edib. Nazirlər Kabineti də “Təminat xərcliyinin hesablanması, hərbi xidmət müddəti və təminat xərcliyi barədə məlumatların təqdim olunması Qaydaları”nda müvafiq dəyişiklik edib.(apa)


DİN polisin saxladığı şexsin intiharı ile bağlı melumat yaydı - Azadliq Xeber\nDİN polisin saxladığı şexsin intiharı ile bağlı melumat yaydı\nDİN polisin saxladığı şəxsin intiharı ilə bağlı məlumat yaydı\n05.02.2016 / 14:45 xeber –\nBalakəndə oğurluqla məşğul olan dəstə zərərsizləşdirilib. Lent.az Daxili İşlər Nazirliyinin mətbuat xidmətinə istinadən xəbər verir ki, Balakən RPŞ əməkdaşlarının həyata keçirdikləri əməliyyat-axtarış tədbirləri nəticəsində cari ilin yanvar ayı ərzində Katex kəndində yaşayan R.Hobolova, M.Nuriyevə və H.Dəlləyevə məxsus evlərdən 2040 manat, 1000 ABŞ dolları, 11000 rubl, 1 ədəd pnevmatik tir tüfəngi və qızıl əşyaları oğurlamış rayon sakinləri Əziz Əhmədov, Fəxri Əbəçiyev və İsmayıl Bulayev tutulublar.\nƏtraflarında aparılmış əməliyyat tədbirləri ilə onların ötən il dekabrın 11-də Zamir Baydarovun evinə girib onu tüfənglə hədələyərək 6000 manat aparmaları, həmçinin, M.Nuriyevin evindən oğurluğu törədərkən diqqəti özlərindən yayındırmaq məqsədilə kənd sakinlərindən birinin həyətindəki ot tayasını yandırdıqları da müəyyən edilib.\nSaxlanılanlardan Əziz Əhmədov fevralın 2-də saat 06 radələrində Balakən RPŞ-nin Müvəqqəti Saxlama Yerində sağ qolunu sanitar qovşağın küncünə sürtərək özünə xəsarət yetirib. Xəstəxanaya yerləşdirilmiş Ə.Əhmədov fevralın 4-də saat 17 radələrində özünü oranın 3-cü mərtəbəsindən ataraq intihar edib.\nRonaldu İspaniya ile oyunda 38,6 km/saat suret yigaraq rekord vurub – VİDEO\nAvtomobil 7 yasli usagi vurub bir nece metr kenara atdi – VİDEO


Don Kixot – çağdaş romanın doğuşu » Ədəbiyyat.AZ - Ədəbi yazılar, məqalələr, son xəbərlər, kitablar, poeziya\nEdebiyyat.az » Ədəbi tənqid » Don Kixot – çağdaş romanın doğuşu\n20:55, 19 fevral 2020\npu8 Don Kixot – çağdaş romanın doğuşu\nMigel de Servantes Saavedranın “Don Kixot” romanı cəngavərlik romanlarını oxuyub səyyah cəngavər olmaq istəyən ortayaşlı qəhrəmandan bəhs edir. İlk baxışda romanda qeyri-adi bir şey yoxdur: mətn, sözügedən dövrün cəngavərlik romanları həvəskarları üçün yazılmışdı və gülməli parodiya kimi qəbul olunurdu. Lakin əslində hər şey daha mürəkkəb idi. “Don Kixot” novator əsər idi və nəşrindən dərhal sonra Avropa ədəbiyyatına təsir göstərməyə başlamışdı.\nRoman iki müstəqil kitab şəklində 1605 və 1615-ci illərdə işıq üzü görüb. Hərçənd belə güman olunur ki, ikinci kitabın ideyası 1613-cü ildə yaranıb və ehtimallara görə, bu kitabı tamamlamağa Servantesi saxta “Don Kixot” vadar edib (Avelyanedanın “Yalançı Kixot”u).\nNəşr olunduğu ilk dövrdə bu iki kitab vahid əsər sayılmırdı (sonrakı nəsillər onu vahid qavramağa başlamışdılar). Müasir tədqiqatçıların iddialarına görə, romanın strukturu elə gözəl qurulub ki, onu istənilən hissədən, istənilən abzasdan oxumağa başlamaq mümkündür.\n“Don Kixot” romanının ilk tirajı 1604-cü ilin sonlarında Xuan de la Kuestanın Madriddəki nəşriyyatında çap olunmuş, 1605-ci ilin yanvarında isə ilk kitab işıq üzü görmüşdü. Romanın ilk tirajı 1700 nüsxədən ibarət idi və ehtimallara görə, onların böyük qismi Latın Amerikasına göndərilmişdi. Müasir servantesşünaslardan ən məşhuru olan Fr.Rikonun da çox doğru qeyd etdiyi kimi, sözügedən tiraj romanın ən pis nəşri idi, onda çoxlu səhvlərə, xətalara və diqqətsizliyə rast gəlmək mümkün idi. Buna baxmayaraq, o, bir anda inanılmaz uğur qazandı və dərhal populyarlaşdı: cəmi bir neçə ay sonra karnavallarda, maskaradlarda Don Kixot və Sanço Pansa kimi geyinib-bəzədilmiş fiqurlar aktiv iştirak etməyə başladılar. Romanın unudulduğu, ya da nəşr olunmadığı hansısa illəri göstərmək mümkün deyil. Əksinə, əsrdən-əsrə “Don Kixot”un tirajı da, şöhrəti də artırdı və bu zəfər artıq dörd əsrdir ki, davam edir.\nÜstəlik, roman hələ Servantesin sağlığında başqa dillərə tərcümə olunmağa başlamışdı: kitab 1612-ci ildə Tomas Şelton tərəfindən ingilis, 1614-cü ildə isə IV Henrixin tərcüməçisi və katibi, tanınmış poliqlot Sezar Uden tərəfindən fransız dilinə çevrilmişdi. Düzdür, tərcüməçilər mətnə xırda düzəlişlər etmişdilər, lakin bütövlükdə sözügedən tərcümələr kifayət qədər dəqiq, hətta bəzi hissələrdə həddindən artıq hərfi olub, romanın bütün dəyərini, qəhrəmanların məşhurluğunu çatdırmağı bacarmışdı.\nNiyə “Don Kixot” romanı dərhal xeyli məşhurlaşdı və sonrakı dövrlərdə öz populyarlığını itirmədi? Bu, çox mürəkkəb sualdır. Ən sadə izah ondan ibarətdir ki, “Don Kixot”a qədər ispan, ümumiyyətlə, avropa ədəbiyyatında, demək olar ki, “canlı” qəhrəmanlar yox idi.\nYöndəmsiz olan, elə bu cəhəti ilə də yadda qalan qəhrəman bütün ədəbi obrazlardan, tipajlardan və sxemlərdən uzaq idi. Don Kixotun obrazı total parodiya, mümkün olan bütün ədəbi klişelərin pozulması üzərində qurulub. Bəlkə elə bu səbəbdən roman bu qədər çoxqatlı alınıb. Onda maraqlı süjet, yumor var və məhz, bunların sayəsində “Don Kixot” hələ bir çox nəsilləri cəlb edəcək və güldürəcək.\nRomanın qəbulu ilə bağlı mövcud olan iki tendensiyanı qısa təsvir eləsək, deyə bilərik ki, bir xətt onu həmişə yüngül parodiya kimi təqdim edir. İkinci tendensiya isə onu son dərəcə ciddi və dərin mətn kimi yozumlamaqdır. Hər iki tendensiya kifayət qədər tezliklə paralelləşir. Yeri gəlmişkən, müasirləri də romanı birmənalı dəyərləndirməyiblər. Servantesi bütün ali dəyərləri gözdən salmaqda, hamının çox sevdiyi cəngavərlik romanı janrını məhv etməkdə günahlandırırdılar. Onu hətta milli ideyanı təhqir eləməkdə də təqsirləndirirdilər.\nXVIII əsr İspaniyası “Don Kixot”a daha çox mənəvi dəyərlərə satira kimi yanaşırdı. Əsər, məhz, XVIII əsrdə ispan ədəbiyyatının klassikasına çevrilir və onu məktəb proqramına daxil edirlər: məlumdur ki, bir əsər məktəbdə məcburi proqrama daxil edilən kimi dərhal milli klassika kateqoriyasına düşür.\n“DON KİXOT”UN NOVATORLUĞU\nƏlbəttə, bu roman həmişə məşhur olub və həmişə oxunub. Ancaq bu, o demək deyil ki, onu həmişə eyni cür qəbul ediblər.\nBu əsəri hər nəsil öz zövqlərinə, ədəbi və ideoloji dünyagörüşünə istinadən başa düşür. Odur ki, hər növbəti dövr, romanın dərkini məyyən mənada çətinləşdirir. Təsadüfi deyil ki, dahi kitabların tükənməz çoxanlamlılığı ideyasının tərəfdarı olan Borxes özünün “Pyer Menar, “Don Kixot”un müəllifi” hekayəsində təkid edirdi ki, müasir “Don Kixot”, XVII əsrin mətnindən daha dərin və daha mürəkkəbdir.\nÜmumiyyətlə, “novatorluq” sözü – əgər bu məfhumu “Don Kixot”a tətbiq etsək – o qədər də dəqiq deyil. Bu söz sonrakı dövrlərin yazıçı və ədəbiyyatşünasları üçündür. XVII əsrin oxucuları üçünsə yeni, daha doğrusu, əvvəllər məlum olmayan nəsnələr elə də çox deyildi. Bütün süjet xətlərinin, bütün vəziyyətlərin, qəhrəmanların tiplərinin böyük hissəsi cəngavərlik romanlarından götürülüb.\nQəhrəmanın özü ispan mədəniyyətinin qızıl dövründə son dərəcə geniş yayılmış “qələm və qılınc insanı” idealının parodik təcəssümüdür. Buna görə də, həmin cəmiyyət üçün yenilik hər şeydən əvvəl köhnə ədəbi ənənənin gülüş hədəfinə çevrilməsindən ibarət idi. Çox güman ki, XVII əsrin həm yazıçıları, həm də oxucuları personajların özlərinin yumorunu da dəyərləndirirdilər. Üstəlik personajlar da ispan ənənəsi üçün o qədər də yeni sayılmırdılar, çünki cütlük – cəngavər və onun silahdarı – əvvəllər də vardı, məsələn, XIV əsrdə yazılmış ilk ispan cəngavərlik romanı olan “Cəngavər Sifar haqqında kitab”da.\nMüasirləri, müəllifin dildən istifadə tərzini də qiymətləndirməli idilər. Müasir oxucuya dil yeniliklərini tam şəkildə izah etmək asan deyil, amma onları aşağıdakı şəkildə ifadə etmək mümkündür. Servantes romanın mətnini ədəbi klişenin şərti dilində yox, canlı, təbii dildə yazmışdı. Təbii dil deyiləndə aşağı səviyyəli dil yox, müasir halında canlı olan dil nəzərdə tutulur. O, eyni vaxtda bəlağətli, patetik, qaba, məsəllər toplusu da ola bilər, gündəlik yüngül dialoq da. Sözügedən dövrlərdə Servantesin mübarizə apardığı keyfiyyətsiz cəngavərlik romanları, məhz, saxta, məzmunsuz, klişelərlə dolu bir dillə yazılırdı. Don Kixotun kitabxanası haqqında fəsildə müəllif, öz müasiri olan kitabları təftiş edir. Bu təftiş onun, yüksək ədəbi sezgilərə və qüsursuz ədəbi zövqə malik insan olduğunu göstərir, çünki o, təkistifadəlik ədəbiyyatı dəqiqliklə müəyyənləşdirir və yalnız sonralar ispan ədəbiyyatının şedevrləri hesab olunacaq kitabları – məsələn, “Qalliyalı Amadis”i – tonqaldan xilas edir.\nServantes dil baxımında bir qədər Puşkinə, rus ədəbi dilinin inkişafında onun oynadığı rola yaxındır. Onun dillə rəftarı qismən Puşkinin “Belkinin povestləri”ndə etdiklərini – tamamilə klassik ədəbi süjetlər qəflətən son dərəcə insani və təbii cizgilər qazanır – xatırladır.\nArtıq deyildiyi kimi, Servantesin romanının ədəbi dəyəri və novatorluğu XVIII əsrdə dərk olunmuşdu. XVIII əsrin ingilis romanı, xüsusən də, Fildinq və Setrn, bütünlüklə Servantesin təhkiyəsi üzərində yetişib. Onlar oxucu ilə söhbəti, sərbəst kompozisiyanı, dünyaya öz ideyaları və düşüncələrinin rakursundan baxan qəhrəmanları Servantesdən götürüblər.\n“DON KİXOT” VƏ ROMANTİZM\nXIX əsrin başlanğıcından etibarən roman, onda tapılan və ona yüklənən anlamlar baxımından yeni həyata başlayır, “Don Kixot” romantiklərin diqqətini çəkir. Onlar romanın məzmununu öz sələflərindən daha dərin qavramağa, Servantesin müasirlərinin əsərdə ya görmədikləri, ya da vacib hesab etmədikləri bədii yenilikləri fərqləndirməyə başlayırlar. Məsələn, müəllifin müasirləri- dramaturqlar Tirso de Molina, yaxud Kalderon, şübhəsiz ki, romanı çox gözəl bilirdilər, ondan götürdükləri süjetlər əsasında pyeslər yazırdılar. Lakin mətnin mürəkkəb çoxqatlılığının onları cəlb etdiyi ilə bağlı heç bir dəlil qalmayıb, onları ən çox romanın populyarlığı və parodiyasi cəlb edib.\n“Don Kixot” romanının mürəkkəbliyini, ideya baxımından dahiyanəliyini, məhz, romantiklər vurğulamağa başlayıblar. Məhz, onlar, mətnin interpretasiyasına öz dövrünə xas çoxlu ideyalar yükləyiblər. Romantik interpretasiyalar Don Kixotu qəhrəmanlaşdırmış, onu məzəli personaj kateqoriyasından faciəvi qəhrəman kateqoriyasına keçirmişdi. Məsələn, Heyneyə görə, biz romanı oxuyanda ilk növbədə kədər hiss edirik. Dünyaya qarşı çıxan insanın faciəvi olmasından, onun arzularının amansız gerçəkliyin qoyduğu əngəllərə toxunub parçalanmasından doğan kədər. Əlbəttə, bu interpretasiya Heynenin romantik dünyagörüşü ilə yetişmiş ideyalarına yaxındır. Roman isə daha çox başqa şeydən bəhs edir: o, başı xarab olana qədər cəngavərlik romanları oxumuş və onu hədsiz dərəcədə şövqə gətirən cəngavərlik idealını real həyatda gerçəkləşdirməyə çalışan ortayaşlı qəhrəman haqqındadır. Onun kitablardan bəslənən düşüncələri çox təbii şəkildə başqa insanlara yersiz təsir bağışlayır. Burda məsələ həyatla münaqişə deyil. Əsas məsələ – Don Kixotun dünyanı görmə şəkli ilə digər personajların baxışları arasında yaranan boşluqdur. (Yeri gəlmişkən, onlar da qətiyyən yekcins deyillər). Və o boğluqda çox şey var – gülməli şeylər də, kədərli şeylər də, məyusluqlar da.\nZənnimcə, Servantesin əsərindəki ən dahiyanə nəsnələrdən biri elə budur: eyni şeylərə, predmetlərə, hadisələr baxış bucaqlarının çoxluğu. Daha əvvəl ədəbiyyatda bu yox idi.\nServantesin romanında bizim təhkiyənin obyektiv inkişafı adlandırdığımız şey, demək olar ki, yoxdur. hər şey ya Don Kixotun, ya Sanço Pansanın, ya da başqa personajların baxış bucağından göstərilir. Digər tərəfdən kitab “ağlıyla” yaşayan təkcə Don Kixot deyil – orda pastoral novellaların, avantürist novellaların qəhrəmanları da var. Onlar da öz rakurslarından gördükləri bir dünyada yaşayırlar və onların dünyaları bütün əsər boyu daima toqquşur. Romanın, avropa və rus mədəniyyəti tarixində mürəkkəb dərki barədə S.İ.Piskunova və V.E. Baqno çox yazıblar.\nAVROPA ƏDƏBİYYATINDA DON KİXOTUN YERİ\nDünya ədəbiyyatındakı nüfuzu və təsirinə görə “Don Kixot”un baş qəhrəmanını kiminlə müqayisə etmək olar? Zənnimcə, bu təsir unikaldır. Ədəbiyyatda onun kimi qəhrəmanlar elə də çox deyil. Mən Don Kixotu Hamletlə, Don Juanla (ispan variantında Don Xuan) və Faustla müqayisə edərdim. Hamleti Kədərli Cəngavərlə dünya və özü haqqında düşünməyə, hərəkət etməyə can atması, qəribə dəliliyi – kədərli, məzəli, gah gerçək, gah məqsədli və ətrafdakılar üçün çox təhlükəli – doğmalaşdırır. Don Kixot kimi Hamlet də geridə qalan əsrin baş verənlərə və gözlənilən dəyişikliklərə replikasıdır. Təsadüfi deyil ki, Hamlet də, Don Kixot da bu və ya digər personajlara təsir baxımından tez-tez yanaşı dururlar – knyaz Mışkini xatırlamaq kifayətdir.\nDigər iki personajla isə Don Kixot miqyasına və interpretasiyaların sayına görə müqayisə oluna bilər. Faust da, Don Juan da, Don Kixot da istənilən ziddiyyətli məzmunların özünə yer tapdığı arxetip, matritsa rolunu oynayır.\nSadəcə birincilərdə süjet, demək olar ki, dəyişməz qalır, lakin qəhrəmanların motivasiyaları dəyişir. Don Kixotda isə dövrlər, adlar və şərtlər asanlıqla dəyişir, ancaq qəhrəmanın, daha doğrusu, əsas cütlüyün – Don Kixotla Sanço Pansanın mahiyyəti, öz uydurma dünyalarının qanunlarına uyğun hərəkət etmək istəkləri dəyişmir.\nHər şeyə rəğmən, Don Kixot – özəl qəhrəmandır. Onun oxucuya təsir gücünü çox az şeylə müqayisə etmək mümkündür. Bəlkə ona görə ki, bu mübaliğəli dərəcədə adi və yöndəmsiz fiqur insanlara özlərini xatırlatmışdı və onları, nəyin bahasına olur-olsun, həyatlarını öz seçimləri və düşüncələri əsasında qura biləcəklərinə ümidləndirmişdi.


Təhsil – Səhifə 4 – AQRA Elmin İnkişafına Dətsək İctimai Birliyi\nAvqust 1, 2013 AR Təhsil Cəmiyyəti\n“Təhsil” Cəmiyyətinin yaranması haqqında qısa məlumat. “Təhsil” Cəmiyyəti 1989-cu il noyabr ayında təsis edilmiş və 1990-cı ilin avqust ayında Respublika Ədliyyə Nazirliyində qeydiyyatdan keçərək rəsmi fəaliyyətə başlamışdır. Azərbaycan Respublikası müstəqillik qazandıqdan sonra ‘Təhsil” Cəmiyyəti 1993-cü ilin noyabr ayında təkrar qeydiyyatdan keçmişdir. Təşkilat 22 may 1999-cu ildə növbəti qurultayını keçirmişdir. “Təhsil” Cəmiyyəti könüllü-ictimai özünüidarəetmə formasında təşkil olunmuş qeyri-hökumət təşkilatıdır. […]\nİyul 25, 2013 Digər\nƏziz Fəridə Hocam. Əziz Fəridə anam… Əziz Fəridə xanım… Haqqınızda yazmaq, yoxsa haqqınızı yazmaq… Yoxsa Bu ÜÇLÜYÜ birləşdirən, SİZDƏN yazmaq… HOCA…ANA…XANIM… Əziz Fəridə Hocam… Əziz öyrətmənim, HOCALIQ haqqınızı halal edin. Haqqınızda yazmağa yetərli, bişkin deyilik. Haqqınızı yazmağa HAQDAN icazəli deyilik…Yazmağa cəsarət etsək, SİZDƏN yaza bilərik… Onu da bacarsaq… 28 il öncə Sizi ilk dəfə sinifdə gördüm… HOCA gördüm… Öyrətmən gördüm… […]\nİyul 22, 2013 Təhsil, Yeniliklər\nİyul 18, 2013 Naxçıvan şəhər internat məktəbi\n…Həmin il (söhbət 1961-ci ildən gedir-red) bir neçə kənddə məktəb tikintisi gedirdi. Naxçıvan şəhərində internat məktəb üçün bina tikilirdi ki, mütləq yeni tədris ilində istifadəyə verilməli idi. Ali məktəbləri qurtarıb gəlmiş məzunlan yerləşdirmək lazım idi. Burada da mənim müəllim yoldaşlarım, maarif nazirliyinin tədris şöbəsinin müdiri Əsgər Əsgərov, məktəb tədris işini çox gözəl bilən, uzun illər nazirlikdə işləyən Rüstəm Rüstəmov […]\nBaxış sayı: 2. 407\nNovruz Məmiş oğlu Məmmədov\nİyul 10, 2013 Tədbirlər\nNovruzun adı çəkiləndə, istər-istəməz, xəyalım məni Naxçıvan şəhər Əkbər Ağayev adına internat məktəbində oxuduğumuz 60-cı illərə aparır… Nahar yeməyindən sonra dərsə hazırlıq məşğələlərinin başlama saatına qədərki istirahət vaxtlarında sinif rəhbəri və riyaziyyat müəllimimiz mərhum Ənvər Zeynalov bizi öz ətrafına toplayar, “Novruz, bir mahnı oxu, qulaq asaq”,-deyərdi. O da nazsız-minnətsiz bir xalq, yaxud bəstəkar mahnısı oxuyar, arada bizi segaha qonaq edərdi… […]\nDirədöymə (qayışgirmə, qayışdantutma, …)\nMay 20, 2013 İdman\nBaxış sayı: 1. 487


Məşhurlar səs verir – Yenicag.Az\nAna Səhifə Maqazin Məşhurlar səs verir\nMəşhurlar səs verir\nYeni Çağ Media Qrupu – Noyabr 01, 2015 - 15:54\nTürkiyədə məşhurlar da “sandıq” başına gəlib.\nMusavat.com-un məlumatına görə, məşhur cütlük Bergüzer Korel və Halit Ergenç də səs verməyə gəlib. Cütlük İstanbulun Etiler rayonunda liseyə gələrək səs veriblər.\nJurnalistlərə açıqlama verən Ergenç deyib: “Xalq üçün xeyirli nədirsə, o çıxsın. Ümid edirəm ki, xalqın istədiyi olacaq”.


» QARADAĞLI SOYQIRIMIKarabakhİNFO.com - karabakhInfo.com\n19.09.2013 | 14:46\nQaradağlı kəndi Xocavənd rayon mərkəzindən 13 km qərbdə, Xocavənd-Xankəndi avtomobil yolunun kənarında, dağətəyi ərazidə , Xonaşen çayının sahilində yerləşir. Əhalisi əsasən heyvandarlıq, taxılçılıq, baramaçılıq, üzümçülük və bostançılıqla məşğul olur. Kəndin Vərəndəli, Mirzəli, Məmmədsəfili, Mirzəxanlı, Alılı, Tağlı, Məşəmmədli, Qaradağlı, Hacısulu Şəhidhüseynli, Məmmərzəli, Gəmcilli, Gülpərilər,Əbülhəsənli adlı tirə və nəsilləri var\n1951-ci ildə Vərəndəli kəndi bir neçə kolxozda (Qaradağlı, Vərəndəli, Qağarza, Paravatumb) birləşdirildi. 1956-cı ildə Vərəndəli torpağının xeyli hissəsi Spitakşen və Müşkabad kəndlərinə paylandı. Vərəndə Dağlıq Qarabağın 5 tarixi mahalından (Vərəndə, Dizaq, Ceraberd, Xaçın, Talış) birinin adıdır. Məlumdur ki, mənşəcə qıpçaq tayfa birliyinə daxil olan tayfalardan biri də vərəndə tayfası olmuşdur.\nErmənistanın Azərbaycana qarşı təcavüzü nəticəsində təkcə Xocavənd rayonu 145 şəhid verib. Erməni kəndlərinin əhatəsində olan Qaradağlı kəndi tarixin müxtəlif dövrlərində ermənilər tərəfindən basqılara, təzyiqlərə məruz qalıb. Onun igid övladları silahı əllərindən yerə qoymayaraq düşmənə layiqli cavab veriblər. Lakin, son zamanlarruslar ermənilərə böyük dəstək göstərdiyindən Qaradağlılarmübarizəni sona qədər saxlaya bilmədilər. Qaradağlı soyqırımı Azərbaycan tarixinə qanlı hərflərlə yazılıb. Bu soyqırımı ikinci Xocalı da adlandırırlar.\n1992-ci il fevral ayının 14-də Kənxurd, Qağarza, Ağkənd, Aşan, Müşkabad, Ningi, Xankəndi və ermənilərin məskunlaşdığı digər yaşayış məntəqələri istiqamətindən erməni silahlı birləşmələri xarici muzdluların və Xankəndində yerləşən 366-cı alayın texnikasından, canlı qüvvəsindən istifadə etməklə, əlaqəsi hər tərəfdən kəsilmiş, köməksiz qalan Qaradağlı kəndinə qəti və sürətli hücuma keçdilər.\nErməni silahlı birləşmələri yalnız dörd gün çəkən ağır döyüşdən sonra kəndə daxil ola bildilər. Qaradağlı kəndində törədilmiş amansız qətliamın müəlliflərindən biri də məhz “Arabo” batalyonu idi.\nHəmin il fevralın 17-də Rusiya ordusunun 366-cı alayının dəstəyi ilə erməni silahlı dəstələri Qaradağlı kəndinə hücum ediblər. Öldürülənlərin cəsədləri təhqir olunub, körpə uşaqlara, hamilə qadınlara da aman verilməyib. Ermənilər cəsədləri doğrayaraq silos quyusuna doldurublar. Əsirlərə amansız işgəncələr verilib, onlardan bir çoxu öldürülüb.1992-ci ildə Xocalı faciəsindən bir neçə gün əvvəl Qaradağlıda törədilən soyqırımda 104 kənd sakini və 15 nəfər xüsusi müdafiə dəstəsinin üzvləri əsir götürülüb. Sağ qalmış 68 nəfərəsirdən“Zəki bulağı” və “Bəylik bağı”adlanan yerdə hər dəfə bir neçə cavanı güllələyir, cəsədlərini isə yem üçün qazılmış quyuya (silos quyusuna) atıb, üzərinə torpaq tökürdülər.\nŞahid ifadəsi ilə təsdiq olunub ki, gənc azərbaycanlılar avtomobildən yerə atlanıb, əli silahlı ermənilərin üzərinə gedərək, “Qarabağ bizimdir!”, “Bu torpaqlar heç vaxt sizin olmayacaq!” – deyə etiraz səslərini ucaldırdılar. Məhz bu vaxt Telman Tağıyev əlində gizlətdiyi qumbaranı partlatmağa macal taparaq, özü ilə yanaşı bir neçə erməni silahlısını da həlak etmişdir. Bundan hiddətlənən ermənilər Ningi kəndindəiçərisində əsirlər aparılan maşını saxlayaraq 3 nəfəri, Xankəndi şəhərində 5 nəfəri və Xankəndi şəhər təcridxanasının ərazisində 11 nəfəri avtomobildən yerə düşürüb odlu silahdan atəş açaraq öldürüb, sağ qalmış digər 49 nəfər Qaradağlı kənd sakinini isə təcridxanaya təhvil veriblər.\nƏsirlikdə saxlanılanlara qarşı vəhşi,vandalizm hərəkətləri ilə davranılması,insanların başlarının kəsilməsi, diri-diri basdırılması, dişlərinin çəkilməsi,ac-susuz saxlanmaları, döyülərək öldürülmələri insanlığa qarşı törədilmiş cinayət hadisəsi idi.Kənddə 2 ailənin hər birindən 4 nəfər öldürülüb, 42 ailə öz başçısını itirib, 140-a yaxın uşaq yetim qalıb.\nErməni terrorçusu Monte Melkonyanın qardaşı Markar Melkonyanın “Mənim qardaşımın yolu” adlı kitabında Qaradağlı faciəsi haqqında yazır: “Arabo” və “Aramo”nun (erməni silahlı dəstələri) əsgərləri 38 nəfər əsiri göstərdilər, əsirlər dərənin içərisində idi, onların arasında qadınlar və əsgərlər var idi. Azərbaycanlı əsirlərdən biri bintlə sarılmış əlindən qumbara çıxararaq onlara nəzarət edən erməninin üstünə atdı, qumbara partlayarkən onun ayaqının bir hissəsini qopardı. “Aramo” və “Arabo”nun əsgərləri onsuzda əsirlərdən öldürülmüş yoldaşlarının intiqamını almaq istəyirdilər. Bundan sonra onlar əsirləri bıçaqlamağa və avtomatla güllələməyə başladılar. Çapıqlı Edo da onlara qoşuldu.O, bir neçə yaralı əsgərin üstünə benzin tökərək onları atəşə verdi.”\nMüəllif hadisələrin davamını bu cürə qələmə alır: “Arabo” və “Aramo”nun əsgərləri alovlar içində yanan əsgərlərin iniltilərindən vəcdə gələrək kəndə daxil oldular. Öldürülən və əsir düşən əsgərlərin silahlarını topladılar və evləri yağmalamağa başladılar. Kəndlilərə məxsus tonlarla buğda kisələri ilə yanaşı evlərdən topladıqları digər sərvətləri bir neçə maşına yüklədilər. Daha sonra kəndə od vurub yandırdılar”\nQaradağlı soyqırımının törədilməsində Monte Melkonyan, “Arabo” və “Aramo” terror qrupları ilə yanaşı Martirosyan Qeorqiy Aşotoviç, onun oğulları Martirosyan Vladimir Qeorqiyeviç, Martirosyan Kamo Qeorqiyeviç, habelə 1980-1987-ci illərdə Xocavənd (keçmiş Martuni) rayon İcraiyyə komitəsinin sədri vəzifəsində işləmiş Nəsibyan Qriqoriy Yeqiaşoviç, 1987-ci ildə Xocavənd rayonunda Poçttamtın rəisi vəzifəsində işləmiş Danielyan Slavik Arsenoviç, Xocavənd rayon daxili işlər şöbəsinin pasport masa rəisi vəzifəsində işləmiş Poqosyan Razmik Vaqanoviç, Xocavənd rayon Qağarza kəndindəki S.M.Miçurin adına kolxozun sədri vəzifəsində işləmiş Ayrapetyan Şaşa Muxanoviç, 1989-cu ildən Xocavənd rayonunun şahmat məktəbində məşqçi işləmiş Babayan Vartan Emiloviç birbaşa iştirakçı olublar.\nQaradağlı soyqırımı Azərbaycan tarixinə qanlı hərflərlə yazılmışdır.Ancaq, bu günə qədər nəinki xarici vətəndaşlar, hətta ölkəmizdə, xüsusilə müasir gənclik bu soyqırımdan xəbərsizdirlər. Buna görə də, bu soyqırımla bağlı hər bir ali təhsil müəssisəsində tədbirlər təşkil olunmalı və Qaradağlı soyqırımı haqqında ictimaiyyətə, gəncliyimizə dolğun məlumat çatdırılmalıdır.\nYazının hazırlanmasında Azərbaycan Respublikası Baş Prokurorluğunun birgə istintaq-əməliyyat qrupunda istintaq edilən 80377 saylı cinayət işinin Qaradağlı soyqırımı epizodu üzrə arayışdan da istifadə edilib.


İmam Cəfər Sadiqin (ə) şəhadət günüdür\nİmam Cəfər Sadiqin (ə) şəhadət günüdür\nŞəvval ayının 25-i (bu il 29 iyun), müsəlmanların 6-cı imamı – Cəfər Sadiqin (ə) şəhadət günüdür. İmam 83-cü hicri ilin Rəbül-əvvəl ayının 17-də Mədinə şəhərində dünyaya gəlib. Atası İmam Baqir (ə) şəhadətə yetişdikdə onun 34 yaşı olub və o zamandan 31 il ərzində müsəlmanlara imamlıq edib, Allahın nazil etdiyi Quranın buyuruqlarını bəşəriyyətə təbliğ etməyə çalışıb. Böyük fədakarlıq nəticəsində, imam Mədinədə o zamanlar üçün nəhəng tədris mərkəzi qurmağa nail olub. İmam Cəfər Sadiqin (ə) elmindən yararlanmaq üçün dünyanın müxtəlif guşələrindən insanlar Mədinəyə axışır, həqiqi İslam haqda, eləcə də digər dünyəvi fənlər üzrə bilgi alırdılar. Müxtəlif zamanlarda imamın 4 min tələbəsi olub, o, elmin müxtəlif sahələrində bir çox görkəmli alim yetişdirib. İmam Sadiqin (ə) həyatı "İslam elmə qarşıdır" kimi sərsəm ideyaları irəli sürənlərə ən tutarlı cavablardan biridir.\nİmam Cəfər Sadiq (ə) həqiqi İslamın tezislərini, Peyğəmbərin vəsiyyətlərini həyata keçirmək üçün böyük işlər görüb. Təsadüfi deyil ki, şiə məzhəbi həmçinin Cəfəri məzhəbi adlanır, bu yolun davamçılarına isə həm də "cəfərilər" deyilir.\nBəzən İslamı parçalamaq, müsəlmanlar arasında nifaq salmaq istəyən qüvvələr, həmçinin İslamdan, onun tarixindən bixəbər nadan müsəlmanlar İmam Cəfər Sadiq (ə) və İmam Hüseyni (ə) fərqli qütblərdə dayanan, fərqli ideyaların daşıyıcıları kimi təqdim edirlər. İmam Cəfər Sadiqi (ə) elm və mədəniyyət carçısı, sülh və əminamanlıq tərəfdarı kimi qələmə verir, İmam Hüseyni (ə) isə cihad və mübarizə, sücaət və mərdlik rəmzi kimi təqdim edirlər. Amma müsəlmanların imamlarının hamısı Əhli-beytə (ə) mənsub olaraq, onun ayrılmaz və eyni əhəmiyyətli şaxələridir. Həmin o Əhli-beyt (ə) ki, Allah Quranda buyurduğu kimi, bütün çirkinliklıərdən uzaqdır. Heç şübhəsiz ki, Kərbəla imtahanı qarşısına çıxsaydı, İmam Cəfər Sadiq (ə) də babasının yolunu gedərdi. Eləcə də İmam Hüseyn (ə) Haşim ibn Əbdülməlik və ya Yəzid ibn Vəlidin zamanında yaşasaydı, əsas diqqətini müsəlmanların maariflənməsinə yönəldərdi. Bir sözlə, İmam Cəfər Sadiq (ə) nə qədər "hüseynçidirsə, İmam Hüseyn (ə) də bir o qədər "cəfəridir".\nİmam Cəfər Sadiq (ə) hicri 148-ci ildə Şəvval ayının 25-də Abbasai xəlifəsi Mənsurun əmri ilə zəhərlənərək şəhid edilib. Məzarı Bəqi qəbiristanlığındadır.\nMəqalədə : İmam Cəfər Sadiq (ə)


Fethiye Balıqçılıq - Reis Holiday\nBalıq ovuna girərsinizsə və firuzəyi-mavi tərəfdən bir əl cəhd etsəniz, tam təchiz edilmiş 12 m baliqcik gəmilərimizdə, bütün qabıqları və yemləri təmin edirik və dənizin ən zənginlərinin ən zənginliyini balıqların bol olduğu yerlərə aparırıq.\nSəhərdən axşama qədər gündüzə qədər ən çox 10 balıqçı ilə, All Good Luck! Öz balığınızı tutmaq və Grill onu, Bu, hər yaşdan olan hər kəsin məmnuniyyətlə edə biləcəyi bir fəaliyyətdir. Ölüdeniz balıqçılıq səfərinə qoşulmaq üçün yalnız maraqlanmanız lazımdır. Tam donanımlı bir gəmi ilə balıq ovuna gedə bilərsiniz. Hər ikisi də balıqçılıq etməyə və bir gəmi kruizinə sahib olmaq üçün böyük bir fürsətdir. Səhərdən axşama qədər sizə uğurlar arzulayırıq.\nFethiye 07:00, Çalış 07:00, Ovacık 07:30, Hisarönü 07:30, Ölüdeniz 08:00\nTransfer – Sığorta – Morning və Noon Coffee Break – Nahar – Balıqçılıq Avadanlıq\nFethiye Yunanıstandan yalnız 1 dəqiqə 30 dəqiqədir? Catamaran tərəfindən sürətli səyahət siz Rodos köhnə şəhər tapmaq üçün çox vaxt imkan verir. Fethiye’nin yalnız 29 dəniz mili kilometrində olan Rodos, Aralıq\nNumber ticket × £50.00


“Hələ, ciddi təlaş keçirməyə ehtiyac yoxdur”\n“Hələ, ciddi təlaş keçirməyə ehtiyac yoxdur” İqtisadiyyat\nPərviz Heydərov: "Ancaq tendensiyanın dərinə doğru inkişafı vəziyyəti dəyişə bilər"\n"Prezident İlham Əliyevin Nazirlər Kabinetinin 2014-cü ilin ötən 9 ayının sosial-iqtisadi inkişafının yekunlarına və qarşıda duran vəzifələrə dair oktyabrın 8-də keçirilən iclasında dünya bazarlarında neftin qiymətinin enməsi ilə əlaqədar hökumətin büdcədə qiyməti düzgün müəyyən etməli olduğu haqda söylədiyi fikir bu məsələdə xüsusilə həssas olmağı tələb edirdi". Bu fikirləri iİqtisadçı ekspert Pərviz Heydərov səsələndirib.\nOnun sözlərinə görə, dünya bazarlarında qiymətin enməkdə olması ixracının əsas hissəsini neft və neft məhsulları təşkil edən bir çox ölkələr kimi Azərbaycanı da narahat etməyə bilməz: "Təkcə xam neftin ölkəmizdən kənara ümumi ixracda payı 86 faiz təşkil edir. Düzdür, ucuzlaşma 3 aydır davam etsə də ölkəmizdə mövcud olan makroiqtisadi sabitliyə və maliyyə dayanaqlığına əsasən hələ, ciddi təlaş keçirməyə ehtiyac yoxdur. Ancaq tendensiyanın dərinə doğru inkişafı vəziyyəti şübhəsiz ki, dəyişə bilər. Yeri gəlmişkən, cari ilin büdcəsində neftin 1 barelinin qiymətinin 100 dollar səviyyəsində götürülməsi az rol oynamır. Bununla belə, ümumən 2014-cü ilin büdcəsinin icra vəziyyətinə nəzər salsaq sözügedən məhsulun dünya bazarlarındakı real qiymət səviyyəsi ehtiyatlı olmağı tövsiyə edirdi və ilin sonuna vəziyyət ciddiləşə də bilərdi. O səbəbdən ki, bu il büdcəyə yenidən baxılmadı. 2009-cu il istisna olmaqla hər il Milli Məclisin yaz sesiyasının sonuna yaxın büdcəyə yenidən baxılsa da keçən il olduğu kimi bu il də buna əməl edilmədi. Düzdür: əslində, bu, müsbət haldır. Ancaq narahatlıq doğuran o idi ki, dövlət büdcəmizdə neftin qiyməti 100 dollar götürüldüyündən müəyyən problemlər yarana bilərdi. Belə ki, qiymət indi deyil, 2-3 ay əvvəldən 100 dollardan aşağı düşsəydi vəziyyət qəlizləşəcəkdi. Çünki bu ilin büdcəsində neftin qiyməti keçən ildəkindən aşağı səviyyədə götürülməli idi. 100 dollar risk sayılırdı. Və bu baxımdan, büdcədə neftin qiymətini aşağı salmaq tələb olunurdu".\nO, həmçinin əlavə edib ki, ancaq dünya bazarlarındakı qiymət nəğd şəkildə 3 ay sonra ölkəyə daxil olduğundan və ucuzlaşmanın da qeyd etdiyimiz kimi cəmi 3 ay əvvəldən - ilin ikinci yarısından etibarən başlaması artıq, bu il üçün bunu təxirə saldı: "O da var ki, büdcədəki qiymət son illər ərzində Dövlət Neft Fondundan transfertlə əlaqədar ciddi məna kəsb etmir. O baxımdan ki, onun büdcəyə verdiyi səmərə ilə zərəri hesablamaq çətindir. Neftin dövlət büdcəsində müəyyən edilən qiyməti əslində, proqnozdan başqa bir şey deyil. O mənada ki, ən pis halda bəzi investisiya layihələrinin maliyyələşdirilməsi dayandırıla bilər. Digər tərəfdən, ölkədə maaş və pensiyaların artırılması da sabitdir. Demək istədiyimiz budur ki, hökumət bu istiqamətdə ehtiyatlı siyasət yürüdür. Ancaq iş ondadır ki, Neft Fondundan transfert olmasa büdcədən cari xərcləri ödəmək mümkün deyil. Bütün sosial xərclər bunun hesabına maliyyələşir. Neft və neft məhsulları satışından əldə olunan gəlirlər olmasa qeyri-neftdən daxilolmalar cari xərcləri örtməyə imkan vermir. Ölkədə həyata keçirilən bütün növ sosial ödənişlər xam neft və neft məhsullarının satışından əldə olunan gəlirlər hesabına icra edilir".\nEkspert bildirib ki, ona görə də həmişə bir təhlükə var ki, xərclər nə qədər ehtiyatla və düşünülmüş şəkildə həyata keçirilsə də "obyektiv dirəniş" səbəbindən bir gün sosial ödənişləri "qayçılamaq" zərurəti ortaya çıxa bılər: "Ona görə ki, dünya bazarlarında neftin qiymətinin enməsi Neft Fonduna daxilolmaları da azaldır. Ancaq təəssüf ki, 2015-ci ilin dövlət büdcəsi layihəsində neftin 1 barelinin qiyməti bu ildəkindən cəmi 10 dollar aşağı – 90 dollar götürülüb. Bəs, növbəti ilin dövlət büdcəsində qiyməti əslində, hansı səviyyədə müəyyən etmək lazım idi? Fikrimizcə, neftin büdcədə qiyməti 90 deyil, 75-80 dollar səviyyəsində götürülsə yaxşı idi. Belə ki, risklərdən indidən sığortalanmaqdansa, növbəti ildəki vəziyyətə uyğun hərəkət etmək daha yaxşı olardı. Müqayisə üçün qeyd edək ki, Rusiyada 2015-ci ilin büdcəsində qeyd olunan rəqəm 100 dollara yaxın, Qazaxıstanda isə 95 civarında götürülüb...".


Sədərək icra hakimiyyətində nə baş verir? - Başçı vəziyyətdən necə çıxdı? » Teref.az\nSədərəkdən aldığımız son məlumata görə, rayonda “yaşıl soyqırım”ın bütün günahını icra başçısının biri müavin, digəri köməkçi olmaqla iki məmurun boynuna qoyulub və “günahkarlar” işdən qovulublar. İcra başçısına isə toxunulmayıb.\nOvqat.com rayondakı mənbələrə istinadən xəbər verir ki, dünən səhər tezdən Muxtar Respublikanın mərkəzi şəhərinə çağırılan icra başçısı Həbib İbrahimov bir də gecə saatlarında yaşadığı Heydərabad qəsəbəsinə qayıda bilib.\nGün boyu onun Naxçıvanda danlanıldığı güman olunsa da, danlağın bu qədər uzun çəkəcəyi gözlənilmirmiş.\nSədərək sakinlərinin bildirdiklərinə görə, icra başçısının bu səhər işə çıxmasından sonra Naxçıvanda sövdələşmələrin niyə uzun çəkməsinin səbəbləri aydınlaşıb. İcra başçısının ilk addımı özünün birinci müavinini və bir köməkçisini işdən çıxarmaq olub. Ağacların kəsilməsinə görə birinci müavin həm də ağır pul cəriməsinə layiq görülüb. Onun belinə 135 min manat cərimə yazıldığı iddia olunur.\nSədərək sakinlərinin sözlərinə görə, əslində birinci müavinin yeganə günahı icra başçısının göstərişiylə kəsilmiş ağacları Şərurdakı taxta sexinə daşıtdırmaq olub. Həmin sex isə icra başçısının qaynının imiş. Qayın-yeznə arasında poçtalyon roluna görə birinci müavinə 135 min manat cərimə kəsilməsinə baxmayraq, cinayətin əsl iştirakçılarına toxunulmaması Sədərəkdə təəccüb xeyli doğurub. Xatırladaq ki, eyni əmələ görə qurban gedənlərdən biri də Sədərəyin artıq sabiq polis rəisidir. Polis rəisi ağac kəsiminə laqeyd qaldığına görə Naxçıvan MR Daxili İşlər naziri tərəfindən işdən qovulub.\nİcra başçısının hələ də məsuliyyətdən kənarda qalması onun barəsində sərəncam verilmə hüququnun Azərbaycan prezidentinin səlahiyyətində olmasıyla izah edilir. Başqa sözlə desək, Naxçıvan MR Ali Məclisinin sədri Vasif Talıbovun gücü icra başçılarını ancaq danlamağa çatar ki, bunu da yerinə yetirib. Onun işdən azad edilməsi isə Naxçıvandan xəbərin gəlib paytaxta çıxma tezliyindən asılı olacaq. Bu zamanadək Naxçıvan-Bakı marşrutu üzərində xeyli əngəllər olduğundan bəzən məlumatlar əsl ünvanına ümumiyyətlə çatmır və beləcə icra başçıları danlaqla canını qurtara bilirdilər. Prezident də məhz bu səbəbdən həmin əngəllərin bəzilərini ortadan qaldırdı, yerlərinə yeni kadrlar qoydu. Yeni kadrların “ötürücülük qabiliyyətinin” gücü özbaşına icra başçılarının layiqli cəza almasıyla sınanacaq.\nGörünür, indiyəqədərki vəziyyətin doğurduğu toxunulmazlığından xeyli arxayın düşən Həbib müəllim öz qanunsuz fəaliyyətinə ara verməyi ağlının ucuna belə gətirməyib. Məlumata görə, o, bundan 2 il əvvəl də bənzər situasiya ilə üzləşib. Həmin vaxt özünün birinci müavini olan Yusif Seyidovu eyni qaydada güdaza verən icra başçısı kürsüsünü qoruya bilib. Yusif Seyidovu isə ağaca görə yox, Sədərəyin köhnə su xəttini söküb borularını metallom qiymətinə satdığına görə işdən azad ediblər. Deyilənlərə inansaq, o zaman da işin arxasında Həbib İbrahimov dayanırmış. Günah keçisi yerinə başı kəsilən isə Yusif Seyidov olur.\nİcra başçısı işlədiyi 13 il müddətdə 2 birinci müavinini qurban verən Həbib müəllimin 3-cü qurbanının kim olacağını yəqin ki, bir də bir-neçə ildən sonra biləcəyik. Atalar demişkən, yaz var, qış var, nə tələsik iş var?шаблоны для dle 11.2\nBu gün, 03:34 ABŞ İran sərhədinə F-16 qırıcıları yollayıb - Tramp qapıları çırpmaq qərarına gəlib?\nBu gün, 03:19 “Bu cür qətnamələr erməni icmasını xoşhal etməkdən o tərəfə keçməyəcək” - Fransız deputat\nBu gün, 03:12 Koronavirusun ən ucuz dərmanı TAPILDI\nBu gün, 02:33 Ermənistan Qarabağ ermənilərinə pul ayıracaq? - Rusiya KİV-ləri yazırlar


Ermənistan yeni inqilabın astanasındadır - XALQQAZETI.COM\nErmənistan yeni inqilabın astanasındadır\nErmənistanda insanların həyat şəraitinin günbəgün pisləşməsi, sosial-iqtisadi böhranın dərinləşməsi, nəticədə hər il on minlərlə erməninin ölkəni tərk edərək qonşu ölkələrə, xüsusən Rusiyaya üz tutması haqqında dəfələrlə yazmışıq. Bu barədə məlumatları isə, təbii ki, əsasən Ermənistan mətbuatından, bu ölkədəki ayrı-ayrı saytlardan götürürük. Artıq belə sosial bəlalar təcavüzkar və terrorçu ölkədə insanların səbr kasasının daşmasına, yeni inqilab dalğasının yetişməsinə gətirib çıxarıb.\nMəsələ bundadır ki, keçən ilin əvvəllərində erməni əhalisi Nikol Paşinyanın hakimiyyətə gəlməsini kütləvi şəkildə dəstəkləmiş, ciddi dəyişikliklərin, sosial-iqtisadi tərəqqinin baş verəcəyinə inanmışdı. Lakin aradan bir il keçməmiş insanlar Paşinyanın da, əvvəlki dövlət və hökumət başçıları kimi, onları aldatdığını gördü, heç bir vədin yerinə yetirilmədiyinin şahidi oldular. Belə məlum oldu ki, baş nazir Paşinyanın bütün vədləri onun hakimiyyətə gəlməsinə və mümkün qədər uzun müddətə vəzifədə qalmasına xidmət edirmiş. Bu günə qədər nə iqtisadi sahədə dirçəliş baş verdi, nə insanların sosial problemləri həll olundu, nə də əhalinin güzəranı yaxşılaşdı. Bütün bunların əvəzində, Paşinyan tez-tez Dağlıq Qarabağa səfər etdi, münaqişə ilə manipulyasiya etməyə, danışıqları pozmağa çalışdı.\nBurada bir məqamı da diqqətə çatdırmaq istərdim. Amulsar qızıl mədəninin “Lydian Armenia” şirkəti tərəfindən işlədilməsi ilə bağlı davam edən proseslər erməni cəmiyyətində hökumətlə xalq arasında fikir ayrılığının yaranmasına səbəb olub.\nHazırda Amulsar qızıl mədəni ətrafında siyasi xaos davam edir. Ermənistan hökumətinin düşdüyü isterik durum isə Nikol Paşinyanın onsuz da aşağı olan nüfuzunu zəiflədir.\nBuna görədir ki, hazırda Ermənistan əhalisi yenidən inqilab əhvalına köklənib. Ermənistan KİV-in yaydığıməlumata görə, artıq bu istiqamətdə addımlar da atılır. Məsələn, ölkədə yeni yaradılmış Adekvat Partiyası məhz bu ideya ətrafında formalaşdığını bəyan edib. Partiyanın rəhbəri Artur Danielyan bəyan edib ki, ölkədə yaxın zamanlarda inqilab başlaya bilər və bunun üçün bütün şərtlər mövcuddur.\nOnun fikrincə, artıq erməni xalqı Paşinyanın yalan vədlərindən, Qarabağ kartı ilə əhalini yuxuya verməsindən bezib. Ona görə də “Emənistanda yeni inqilab qaçılmazdır və bu, heç nədən asılı olmayaraq baş verəcək… Əsas odur ki, cəmiyyətimiz vahid tərkibli və eyni fikirlidir. Ötən ilin hadisələri göstərdi ki, biz hətta Avropa ölkələrindən də daha çox eyni fikrə, vahid tərkibə malikik. Ona görə də bu inqilabı idarə etmək imkanımız var”, – deyə partiya sədri bildirib.\nGörünən budur ki, artıq Ermənistanda Paşinyan hakimiyyəti tamamilə laxlayıb və cəmiyyət hər dəqiqə ona qarşı inqilaba başlamağa hazırdır.\nBundan başqa, bütün ölkə miqyasında Paşinyanın nüfuzunu aşağı salan faktorlardan biri də sabiq prezident, hazırda dəmir barmarlıqlar arasında olan Robert Koçaryanla bağlı baş verən hadisələrdir. Nikol hakimiyyətə gəldiyi ilk günlərdən Koçaryana qarşı düşmən mövqeyini ortaya qoymağa başladı və çox keçmədi ki, onun haqqında cinayət işinin açılmasına və nəhayət, eks-prezidentin həbsinə nail oldu.\nRusiya Prezidenti Vladimir Putinin bir neçə dəfə məsələyə qarışması Koçaryanın müvəqqəti də olsa, həbsdən azad olunması ilə nəticələndi. Amma Paşinyan da inad göstərərək sabiq prezidenti yenidən həbsə atdırdı. Bu, təbii ki, Moskvanın xoşuna gəlmədi.\nTəsəvvürümüzün dəqiqləşməsi üçün xatırladaq ki, məsələnin kökündə Ermənistanda 2008-ci ilin fevralında keçirilmiş prezident seçkiləri durur. Həmin vaxt prezident kürsüsünü tərk etməli olan Koçaryan namizəd Serj Sarkisyanı dəstəkləmiş, səsvermə nəticəsində Sarkisyanın 52,8 faiz səs topladığı elan olunmuşdu. Bu isə digər namizəd, Ermənistanın ilk prezidenti Levon Ter-Petrosyanı narazı salmış, seçkinin nəticələrinin saxtalaşdırılması ilə bağlı ölkədə kütləvi etiraz aksiyaları başlamışdı.\nMartın 1-də və 2-də etiraz aksiyaları genişlənib nəzarətdən çıxmaq təhlükəsi yaradanda Koçaryan mitinqin dağıdılması üçün güc tətbiqi barədə əmr vermişdi. Beləliklə, prosesə hərbi hissələr, xüsusi təyinatlı qüvvələr cəlb edilmiş, etirazçılara atəş açılmışdı.\nPaşinyan hakimiyyətə gələn kimi dinc əhalinin gülləbaran edilməsində əsasən Robert Koçaryanı təqsirləndirdi. Nəticədə Koçaryan, sabiq müdafiə naziri Seyran Ohanyan, müdafiə nazirinin keçmiş müavini, Kollektiv Təhlükəsizlik Müqaviləsi Təşkilatının keçmiş katibi general Yuri Xaçaturov və Ermənistan baş nazirinin keçmiş müavini Armen Gevorkyan həbs edilərək məhkəmə qarşısına çıxarıldılar. Onlara qarşı konstitusiya quruluşunu devirmək, külli miqdarda rüşvət almaq, qanunsuz yolla əldə edilən vəsaitləri leqallaşdırmaq kimi ittihamlar irəli sürüldü. Bu il mayın 18-də isə İrəvanın birinci instansiya məhkəməsi Koçaryanı həbsdən azad etdi. Lakin iyunun 25-də Apellyasiya Məhkəməsi keçmiş prezidenti yenidən həbs etdi. Bütün bunlar təkcə Putinlə Paşinyan arasında münasibətlərin gərginləşməsinə səbəb olmadı, həm də Paşinyanın “dişinin sınması” ilə nəticələndi.\nDaha sonra avqustun 31-də Rusiya Prezidenti Vladimir Putin yenidən dostluq jesti edərək 65 illiyi münasibətilə Robert Koçaryana məktub ünvanladı, onu təbrik etdi və “Rusiyanın dostu” adlandırdı. Hazırda məsələyə Ermənistanın Konstitusiya Məhkəməsi müdaxilə etməkdədir. Artıq bu instansiya Koçaryanın həbsinin qanuniliyini şübhə altına alıb. Oktyabrda isə Putinin Ermənistana səfəri baş tutacaq. Gözlənilir ki, həmin vaxta qədər Koçaryan azadlığa buraxıla bilər.\nLakin dünən məlum oldu ki, Paşinyan da dediyindən dönmək istəmir. Ermənistanın “Shame.am” nəşrinin yaydığı məlumata görə, Paşinyanın “Mənim addımım” bloku ilə birlikdə parlamentdə yer tutmuş “İşıqlı Ermənistan” partiyasının üzvü Arman Babacanyan bəyan edib ki, Ermənistanda baş vermiş bir çox cinayətlərin, o cümlədən, 1-2 mart 2008-ci il hadisələrinin səbəbkarı Putindir və ona qarşı cinayət işi açılmalıdır. Babacanyan indi bu məsələni ABŞ-ın ölkədəki səfiri ilə müzakirə etməyə hazırlaşır ki, o, Putinə qarşı cinayət işinin açılmasını Paşinyandan tələb etsin. Doğrudur, bu məsələnin başında Paşinyanın durduğunu söyləmək hələ tezdir, amma “xoruzun quyruğu” da aydın görünməkdədir.\n11 2019 10:48 - XƏBƏRLƏR


access_time05/03/2021 16:11 folder_openSiyasət\nVüqar Rəhimzadə: “Bu dəyişikliklər partiyanın çevik idarəçilik sisteminə mühüm töhfələr verəcək”\nBu gün Yeni Azərbaycan Partiyasının (YAP) yeddinci qurultayı keçirilib. Qurultayda bir neçə partiyanın YAP-a birləşməsi qərarına baxılıb. Həmçinin təşkilatın İdarə Heyətinin tərkibi də yenilənib. YAP İdarə Heyətinin sədri Prezident İlham Əliyevdir.\nBaş nazirin müavini Əli Əhmədov isə sədr müavini olaraq qalıb.\nQeyd edək ki, yeni İdarə Heyətinin üzvlərinin sayı 40 nəfərdən ibarətdir.\nYAP-ın yaradıcılarından olan yazıçı, publisist Xeyrəddin Qoca “Sherg.az”a qurultayda iştirak etdiyini söyləyib:\n“Bir az olar ki, qurultaydan çıxdım. Cənab Prezident çıxış etdi, mühüm məsələlər müzakirə olundu. Eyni zamanda İkinci Qarabağ müharibəsində əldə etdiyimiz nailiyyətlərdən danışdıq. İlk dəfə idi ki, Veteranlar Şurası yaradıldı və bu Şuraya da üzvlər seçildi. YAP-dakı dəyişikliklər çox mühüm idi”.\nQurultayda qəbul edilən yeni qərarları “Sherg.az”a dəyərləndirən “İki sahil” qəzetinin baş redaktoru Vüqar Rəhimzadə qurultayda iştirak etmədiyini bildirib:\n“YAP-dakı yeni dəyişiklikləri çox yüksək qiymətləndirirəm. Hesab edirəm ki, bu dəyişikliklər partiyanın çevik idarəçilik sisteminə mühüm töhfələr verəcək. Yeni yaradılan heyət və müvafiq qərarların verilməsi çox vacib və lazımlı idi”.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV İndoneziyada seçkilərdə 54 nəfər öldü\nİndoneziyada seçkilərdə 54 nəfər öldü\nİndoneziyada keçirilmiş ümumxalq seçkilərindən sonra səslərin sayılması prosesində azı 54 nəfər güclü yorğunluqdan dünyasını dəyişmiş, 32 nəfər xəstəxanalara yerləşdirilmişdir. Bu barədə Mərkəzi Seçki Komissiyasının (MSK) sədri Arif Budiman məlumat vermişdir.\nBudiman bildirmişdir ki, yorğunluğa səbəb bir çox yerlərdə iş vaxtının səhər 5:00-da başlaması və təxminən bir sutka davam etməsi olmuşdur.\nMSK-nın məlumatına görə, aprelin 17-də keçirilmiş seçki dünyada ən irimiqyaslı seçki olmuşdur. Ölkə vətəndaşları Prezidenti, parlamentin iki palatasının deputatlarını və yerli qanunvericiləri seçmişlər.\nSeçkilərdə 20 min yerə namizədliyini irəli sürmüş 240 min nəfər iştirak etmişdir. Səsvermə hüququ olan 193 milyon nəfərin təxminən 80 faizi səs vermişdir.\nHindistanda ildırım 18 nəfərin həyatına son qoydu17:26 23.04.2019\nTramp milli təhlükəsizlik üzrə yeni müşavirinin adını açıqladı17:26 23.04.2019\n“Fukuşima”da qəza qaçılmaz sayıldı17:26 23.04.2019\nBƏƏ İran körfəzində gəmilərin mühafizəsi üzrə koalisiyaya qoşulur17:26 23.04.2019\nErmənistanda iqtidar əleyhinə yeni siyasi hərəkat yarana bilər17:26 23.04.2019\nƏfqanıstanda dəhşətli partlayış17:26 23.04.2019


Polis generalı: «Bakı Nəqliyyat Agentliyi böyük səhvə yol verir»\n28 Sentyabr, 2017 [18:41]\nAzToday.az-ın “Qaynarinfo”ya istinadən verdiyi məlumata görə, yaradılan polis qərargahının rəhbəri, Bakı şəhər Baş Polis İdarəsinin rəis müavini, general-mayor Səhlab Bağırov Qafqazinfo-ya açıqlamasında bildirib ki, polis əməkdaşları insanları avtobuslar dayanan əraziyə yönləndirsə də, azarkeşlər özləri ora getmək istəməyib: “Bu o demək deyil ki, polis insanları avtobusa minməyə qoymayıb. Onlar bizi necə ittiham edə bilərlər? Bakı Nəqliyyat Agentliyi belə deməklə böyük səhvə yol verir. Camaat avtobusa getmək istəmir, mən nə edə bilərdim? Yağış yağdığı üçün insanlar qısa yol axtarırdı, avtobuslara kimi olan məsafə isə uzaq idi. Avtobuslar oyun başlamadan öncə metrostansiyalardan insanları daşıyanda gecikiblər, camaat da buna görə qayıdanda avtobuslara minmədi.


Yas mərasimləri ləğv olunsun - Adət dəfnlə başa çatsın » www.AVROMEDIA.az\nTarix: 24-09-2020, 15:25\nBaxılıb: 4 458\nKimlərin isə dəfn günündə buna imkanı çatmır və başsağlığını vermək istəyirsə bunu telefonla zəng edib və ya qəzetdə başsağlığı verməklə kifayətlənməlidir. Yoxsa, qonşudan geridə qalmayaq təfəkkürü ilə imkanı oldu – olmadı günlərlə yas məclislərin təşkil edilməsinə nə ehtiyac var. Bu, imkanı olanlar üçün də bir fiziki yük hesab edirəm.\nİmkanı olanlar günlərlə yas məclisini keçirməklə adətdir deyə bütün işlərini buraxıb mərasimin keçirilməsi ilə məşğul olur, maddi imkanı olmayanlar isə qonşusunu görüb borca-xərcə düşüb məclis keçirir və sonra aylarla borcun altından çıxa bilmir.\nƏgər yas mərasimlərin keçirilməsi insanlar arasında bir adət kimi ləğv olunarsa hamı biləcək ki, belə qayda yoxdur və bir-birini görüb bəhsə girməz. Düşünürəm ki, bu, koronavirus pandemiyasının bizə qazandırdığı ən müsbət təcrübə oldu. Bu günə qədər nəsildən-nəsilə ötürülən çoxlu adət-ənənələr var ki, təkmilləşməyə getmişdir.\nHesab edirəm ki, dəfn və yas mərasimləri də təkmilləşməli, yas mərasimləri adət şəkilində insanların özləri ləğv etməli, insanların rahatalığına xidmət edən formada dəfn mərasimi ilə məclis başa çatmalıdır".


Bilikdən birlik doğar - Bilik Fondunun iki illiyinə həsr olunur\nMayın 7-i Azərbaycan Respublikasının Prezidenti yanında Bilik Fondunun fəaliyyətə başlamasının iki ili tamam olur.\nHeydər Əliyev: "Hər bir xalqın ucalığını onun bilik səviyyəsi müəyyən edir"\nBilik Fondunun 2014-cü ilin sentyabrından start götürən “Qardaşlaşmış məktəblər” layihəsi artıq ölkəmizin bütün bölgələrini əhatə edir. Məqsədimiz məktəblilərin biliklərini, dünyagörüşlərini, Azərbaycan barədə məlumatlarını artırmaq, məktəblilər arasında “bilik körpüsü” yaratmaqdır.\nPrezident İlham Əliyevin 2016-cı ili “Multikulturalizm ili” elan etməsi layihənin qarşısında geniş üfüqlər açmış oldu. 2016-cı ildən “Qardaşlaşmış məktəblər” layihəsinin formatı genişlənərək\nbeynəlxalq arenaya çıxdı. Fevralın 13-dən 16-dək “Qardaşlaşmış məktəblər” layihəsi ilk dəfə olaraq, Azərbaycan məktəbliləri ilə yanaşı, Türkiyə və Rusiya məktəblilərinin iştirakı ilə gerçəkləşdi.\nMoskva, Ankara və Bakı məktəbliləri arasında “Qardaşlaşma sazişi” imzalandı. Rusiyalı və Türkiyəli məktəblilər Bakının görməli yerlərində oldular. Qonaqlar xüsusilə Heydər Əliyev Mərkəzindən və Heydər məscidindən böyük təəssüratla ayrıldılar. Şagirdlər arasında isti dostluq və səmimi qardaşlıq münasibətləri yarandı. Növbəti görüşlərin Ankarada və Moskvada baş tutmasını arzulayan xarici ölkə məktəbliləri öz vətənlərinə Azərbaycan sevgisi ilə qayıtdılar.\nTa qədimdən multikultural ənənələrlə yaşayan Azərbaycan ərazisində bütün dinlərin nişanələri var. Bəzən zamanın amansız axarı tariximizi özündə yaşadan bir çox abidələrin, müqəddəs məkanların ilkin görkəmini itirir, minillikləri geridə qoyan daş kitabələr aşınır. Fondun “Dini abidələrdə tarixin izləri” layihəsi çərçivəsində bu nişanələr hərtərəfli öyrənilir, Azərbaycan ərazisində yerləşən məscidlər, ziyarətgahlar, kilsələr, sinaqoqlar, məbədlər və imamzadələrdə elmi tədqiqatlar aparılır, nəticədə Azərbaycan tarixi üçün faydalı məqamlar üzə çıxarılır, ehtiyac olduqda müəyyən abadlıq işləri görülür.\nİlkin olaraq, Bərdə İmamzadəsi Kompleksinin tarixi araşdırılıb, daş kitabələr və qəbirüstü yazılar oxunaraq, tərcümə olunub, İmamzadənin ərazisində abadlaşdırma işləri aparılıb. Bərdə İmamzadəsinə dair iki elmi-praktik konfrans keçirilib, sənədli film çəkilib, elmi və publisistik məqalələr dərc olunub, “Bərdə və Bərdə İmamzadəsi” kitabı hazırlanıb.\n"Docendo discimus" - öyrədərək öyrənirik anlamına gələn yunan hikməti – Bilik Fondunun layihələrindən biri. Bu layihə Azərbaycan məktəblisinə, tələbəsinə, bölgə ziyalısına cəmiyyətin seçilən simaları - akademiklər, professorlar, yazıçı və şairlər, diplomatlarla ünsiyyət imkanı qazandırır. Müxtəlif bölgələrdən alınan sosial sifarişlər əsasında 19 ölkədən olan 300-dək mühazirəçinin müxtəlif mövzularda 700-dən çox mühazirəsi təşkil olunub.\nBilik Fondu dövlət dilinin tədrisi və təbliği istiqamətində tədbirlər həyata keçirir. “Azərbaycan dilini öyrənirik” layihəsi çərçivəsində ölkəmizdə yaşayan rusdilli əhali üçün artıq iki ildir ki, ödənişsiz Azərbaycan dili kursları fəaliyyət göstərir. Bakıdakı Rus Pravoslav kilsəsində Azərbaycan dili tədris olunur. Qəbələ rayonunda udinlərin kompakt yaşadığı Nic qəsəbəsindəki Alban Apostol kilsəsində dövlət dilinin tədrisinə başlanılır. Kurslarda təcrübəli ali və orta məktəb müəllimləri dinləyicilərə Azərbaycan dilinin qrammatikiası və danışıq qaydalarını öyrədirlər. Artıq kursu bitirən 40 nəfər dinləyiciyə sertifikatlar təqdim olunub. Onların içərisində 18 yaşından tutmuş 80 yaşınadək rusdillilər var.\n"Azərbaycan elmi xaricdə" layihəsinin məqsədi elmi uğurlarımızın dünya ölkələrində təbliği və xarici ölkə vətəndaşlarını Azərbaycanın elmi yenilikləri barədə məlumatlandırmaqdır. Bilik Fondunun Praqada keçirdiyi “Azərbaycanın geologiya elmi Çexiyada” sərgisi, Romada “Azərbaycan multikulturalizmi və Qafqaz Albaniyası (udilər)” beynəlxalq elmi konfransı çərçivəsində nümayiş edilən fotosərgi, Türkiyə, Rusiya və Ukraynada təşkil olunmuş mühazirələr xarici alim və tədqiqatçıların marağını Azərbaycana cəlb edir, ölkəmizin dostlarının sayını artırır.\n“Dünya elmi Azərbaycanda” layihəsi ilə Bilik Fondu ölkə əhalisini dünya elminin yeniliklərindən xəbərdar edir. Dəvət etdiyimiz xarici ölkə alimləri müxtəlif elm sahələrinə dair mühazirələr oxuyur, yerli ziyalılarla fikir mübadiləsi aparırlar. Onlar özləri də Azərbaycan barədə geniş bilgilər alırlar.\nAzərbaycan Prezidenti İlham Əliyevin "Kitabi-Dədə Qorqud"un alman dilində ilk tərcüməsi və nəşrinin 200 illiyinin qeyd edilməsi haqqında Sərəncamı Bilik Fondunun bu sahədə fəaliyyətinə təkan verdi. Alimlərimiz akademik Kamal Abdullayevin rəhbərliyi ilə Azərbaycanı səfərə çıxdılar, oba-oba, oymaq-oymaq ... “Kitabi Dədə Qorqud”un izi ilə Qax, Zaqatala, Xocavənd, Beyləqanda dastanın tarixinə dair konfranslar keçirildi, dastan qəhrəmanlarının, Qorqud deyimlərinin izləri ziyarət edildi.\nBilik Fondu Akademiyanın Mərkəzi Elmi Kitabxanasında Ümummilli lider Heydər Əliyevin xatirəsinə həsr olunmuş “Kitabi-Dədə Qorqud” və Haynrix Fridrix fon Dits - 200” mövzusunda ilk Beynəlxalq Şagird Konfransını keçirdi. İki günlük konfransda Azərbaycanın bütün bölgələrindən – Bakı, Gəncə, Naxçıvan, Quba, İsmayıllı, Zaqatala, Şirvan, Naftalan, Xaçmaz, Beyləqan, Qəbələ, Yevlax, Tərtər, Bərdə, Lənkəran və Ağdaşdan gələn məktəblilər, həmçinin Türkiyə, Rusiya, Ukrayna, Gürcüstan və İsraildən olan şagirdlər bir-birindən maraqlı çıxışları ilə yadda qaldılar. Bilik Fondu dinindən, dilindən asılı olmayaraq bütün konfrans iştirakçılarını Dədə Qorqud işığında birləşdirdi.\nFondun həyata keçirdiyi “Qafqaz Albaniyasının intibahı” layihəsi ulu tariximizin səhifələrini vərəqləyir, bu qədim dövlətin qalıqlarının, tədqiq olunmamış yüzlərlə abidənin üzərinə işıq salır. Mütəmadi olaraq, Qafqaz Albaniyası marşrutu üzrə elmi turlar təşkil olunur.\nAli və orta məktəblərdə “Auditoriya+” layihəsi çərçivəsində maraqlı tədbirlər keçirilir, şagirdlər və tələbələr tədris planı üzrə keçdikləri əsərlərin səhnə həlli ilə də tanış olurlar. Bilik Fondunun dəstəyi ilə Azərbaycan Dövlət Pedaqoji Universitetində yaradılan “Mizan” dram dərnəyi gənclərin teatr sənətinə olan marağını artırır, yaradıcı qabiliyyətini cilalayır. Bilik Fondu istedadlı gənclərin sərgilərini keçirir, balaca rəssamlara dəstək olur.\nMaraqlı layihələrimizdən biri də jurnalist ixtisasına yiyələnmək istəyən abituriyentlər üçün nəzərdə tutulub - “Yazmağı bacaracaqsan”. Layihəyə əsasən, Bilik Fondu tanınmış jurnalistlərin və müəllimlərin iştirakı ilə abituriyentlər üçün qabiliyyət imtahanına ödənişsiz hazırlıq kursları təşkil edir.\nGənclərin istəyi ilə başladığımız “İmzalı görüş” layihəsi çərçivəsində yazıçılarla maraqlı görüşlər təşkil olunur, tələbə və məktəblilər yazarlarla həmsöhbət olur, onların imzalı kitablarını hədiyyə alırlar.\nAzərbaycan Respublikasının Prezidenti yanında Bilik Fondu maarifləndirmə məqsədilə hələ neçə-neçə layihələrə imza atmağı planlaşdırır. Bunların içərisində "Ustad və şəyird", “Məscid kitabxanası”, “Auditoriya+”, “Azərbaycan bayrağı”, “Epizod”, “Ev kitabxanası”, “Müasir cəmiyyət” kimi layihələr də var. Bilik Fondunun kollektivi olaraq dövlətimizin bizə göstərdiyi bu yüksək etimadı doğrultmaq üçün əlimizdən gələni etməyə hazırıq. Məqsədimiz aydın, yolumuz bəlli, hədəflərimiz dəqiqdir! Azərbaycan Respublikasının Prezidenti yanında Bilik Fondunun müqəddəs missiyası – maarifçilikdir!\nYazı “525-ci qəzet”in 13.05.2016-ci il tarixli sayındadərc olunub.\nsektor müdiri, fəlsəfə doktoru


Samsung, yəqin ki, 2022-ci il üçün Galaxy Z Flip-i yenidən dizayn etməyəcək\nGalaxy Z Fold və Flip , ən azı unikallığı baxımından ən yaxşı Android telefonlarından bəziləridir . Növbəti Galaxy Z Flip telefonu indicə sızdı və əksinə şayiələrə baxmayaraq, o, indiki Flip-ə çox bənzəyir.\nGalaxy Z Flip 4-ün ( bəzi ölkələrdə 'Z' olmadan da olacaq ) daha böyük batareyaya sahib ola biləcəyinə dair bir neçə söz-söhbət var idi və bəziləri qırılmağa meyilli olmayan fərqli qatlama mexanizminə ümid edirdilər . . Bununla belə, məşhur texnologiya sızması OnLeaks tərəfindən paylaşılan yeni renderlərə görə, belə görünmür.\nRenderlərdə göstərilən telefon, eyni flip telefona bənzər dizaynı, iki arxa kamerası və deşikli ön kamerası ilə indiki Galaxy Z Flip 3 ilə demək olar ki, eyni görünür. Ölçülərin 165.1 x 71.9 x 7.2 mm olduğu iddia edilir - indiki modeldən cəmi .9 mm hündür və təxminən eyni en və dərinlik. Daxili displey Z Flip 3 kimi 6,7 düym olacaq.\nYeni model iPhone 13 və Galaxy S22-ni xatırladan daha zərif dizayna malikdir və barmaq izi sensoru indi ekranın altında deyil, yan tərəfdə yerləşir. Bundan əlavə, Samsung-un keçən ilin avqust ayından etibarən satdığı eyni telefondur.\nƏLAQƏLƏR Samsung Galaxy Z Flip 3 İcmalı: Qatlana bilən cihaz yüksəldi\nSamsung, 2019-cu ildə orijinal Galaxy Fold-dan başlayaraq müasir qatlanan telefonu qapıdan çıxaran ilk şirkətlərdən biri idi, lakin indi daha çox rəqabət var. Samsung-un öz Galaxy Z Fold (kitab kimi qatlanan telefon) və Z Flip-dən başqa, Çində və bir neçə başqa ölkədə Huawei Mate X2, Oppo Find N, Motorola Razr 5G ( tezliklə yeniləmə əldə edə bilər ) var. və bir neçə başqa.\nFlip-in 2022-ci il yeniləməsi üçün dizayn çox dəyişməyəcək kimi görünsə də, Samsung-un daxili aparatda hansı dəyişiklikləri edəcəyini bilmirik. Telefonun Galaxy S22 seriyası ilə eyni Snapdragon 8 Gen 1 çipindən və ya bəlkə də tezliklə gəlməsi gözlənilən 'Gen 8 Gen 1+'dan istifadə edəcəyi görünür .\n2022-ci ilin ən yaxşı Samsung telefonları\nPeşəkar kimi dizayn etmək üçün Canvadan necə istifadə etmək olar\nHələ ölməmişdir: Skype 2021-ci ildə yenidən dizayn alır\nRoku-nu ayırmadan necə yenidən başladın


Putin üçün böyük şok: “AST Telman” siyasi sığınacaq əvəzində kompromat təklif etdi | Xural qəzeti\nƏsas Səhifə/DÜNYA/Putin üçün böyük şok: “AST Telman” siyasi sığınacaq əvəzində kompromat təklif etdi\nXural.com müsavat.com-a istinadən xəbər verir ki, bir neçə nəfərin qətlində şübhəli bilinən və haqqında qiyabi həbs qərarı çıxarılaraq beynəlxalq axtarışa verilən azərbaycanlı iş adamı Telman İsmayılov Fransadan siyasi sığınacaq istəyib. İş adamı təhlükəsizliyi müqabilində Rusiyanın hüquq-mühafizə orqanlarının rəhbərləri haqda kompromat materiallar təqdim etməyi vəd edib.\nSəs yazısı olan müraciətdə T.İsmayılov bunları demişdi: “9 il davam edən informasiya terroru nəticəsində mənə qarşı bir çox ittihamlar irəli sürülüb. Bunların heç biri təsdiqini tapmayıb. İndi isə məni adam öldürməkdə ittiham edirlər. Mən həyatım ərzində bircə dənə də olsun cinayət törətməmişəm. Mən israrla iddia edirəm ki, günahım yoxdur və bunu isbat edə bilərəm. İstintaq mənə qarşı irəli sürülən ittihamları məndən gizlətməsəydi, mən Moskvaya gələrdim və günahsız olmağım barədə sübutları təqdim edərdim. Buna görə, istintaq gizli şəkildə aparılıb, həbs qərarı da o formada verilib. Lakin mən indi də günahsız olduğumu sübut etməyə hazıram. Mən uzun müddət susmuşam, bu şər-böhtandan üstün olmağa çalışmışam.\nLakin bu gün mənim nəvələrimə deyirlər ki, sizin babanız qatildir. Bu, kimə xoş gedər? Doqquz il öncə də bu hadisələr baş verib: mənim haqqımda, Çerkizov bazarı haqqında hər kəs ağlına gələni yazırdı, guya mən orada qaçaqmalçılıqla məşğulam… O zaman mən bütün bazarın ərazisində çəkiliş apardım, bunu diskə köçürdüm. Bu gün mən o videoçəkilişi “YouTube”da yaymağa hazıram. Artıq bəsdir! Mənim də deməyə sözüm var – nəinki bazar haqqında, bir çox məsələlər barədə. Sübut olmadan ittiham etmək olmaz. Mən Rusiya vətəndaşıyam və sübutları tələb edirəm. Mənə hamı deyir ki, sənin məsələnlə bağlı əmr yuxarıdan gəlib. Necə yəni əmr yuxarıdan gəlib? O yuxarıda oturan kimdir? Bu sualı verəndə, cavab olaraq hər kəsi barmağını yuxarı göstərir. Deməli söhbət ən yuxarıda oturan şəxsdən gedir. Əgər o bilsə ki, onun barəsində belə danışırlar, həmin şəxslərin sonu yaxşı olmayacaq”.\nVaxtilə Rusiyanın biznes və siyasi elitasında tanınmış simalar olar İsmayılov qardaşları əlbəttə ki, ölkənin hüquq sistemində baş verənlərdən xəbərdar olublar. Ehtimal etmək olar ki, bu kompromatlar da məhz “qara gün” üçün saxlanılıbmış ki, indi onları üzə çıxarmağı vaxtıdır. Əgər deyilənlər təsdiq edilərsə, bu seçkilərdə namizədliyini irəli sürməyə hazırlaşan Vladimir Putin üçün də xoşagəlməz sürpriz olacaq. Çünki vəd edilən kompromatlardakı adamlar onun komandasının əsas sütunlardır.\n“Kaş ki, Azərbaycanın da bir Əhməd Qayası olardı..."